title: এইচটিসি চাচা

text: এইচটিসি চাচা (এইচটিসি স্ট্যাটাস নামেও পরিচিত) হচ্ছে একটি অ্যানড্রয়েড চালিত স্মার্টফোন। এটি ২০১১ সনের ফেব্রুয়ারিতে মোবাইল ওয়ার্ল্ড কংগ্রেসে ঘোষিত হয়। এর সাথে এইচটিসি সালসা নামের আরেকটি মডেলও ঘোষণা করা হয়।


title: এইচটিসি চাচা

text: ফোনটি প্রধানত টেক্সট মেসেজ করার জন্য ডিজাইন করা হয়। এটিতে ভালভাবে ফেইসবুকের সমন্বয় ঘটানো হয়েছে এবং ফেইসবুক বাটনও দেয়া হয় যাতে সহজেই কন্টেন্ট শেয়ার করা যায় সেবাটির মাধ্যমে।


title: এইচটিসি চাচা

text: অনেক কাস্টম রোম পাওয়া যায় আনঅফিসিয়ালি যা অ্যানড্রয়েড জেলিবিন পর্যন্ত নবায়ন করে।


title: টেরেসা মে

text: টেরেসা মেরি মে, এমপি (; জন্ম: ১ অক্টোবর, ১৯৫৬) সাসেক্সের ইস্টবোর্ন এলাকায় জন্মগ্রহণকারী বিশিষ্ট ব্রিটিশ প্রমিলা রাজনীতিবিদ ও যুক্তরাজ্যের বর্তমান প্রধানমন্ত্রী। ১১ জুলাই, ২০১৬ তারিখে রক্ষণশীল দলের প্রধানের দায়িত্ব পালন করছেন টেরেসা মে। এছাড়াও, ২০১০ থেকে ২০১৬ মেয়াদে বর্তমান রক্ষণশীল সরকারের স্বরাষ্ট্রমন্ত্রী এবং ১৯৯৭ সাল থেকে মেইডেনহেড সংসদীয় এলাকা থেকে নির্বাচিত সংসদ সদস্যরূপে কমন্স সভায় প্রতিনিধিত্ব করছেন তিনি। একদেশীয় রক্ষণশীল দৃষ্টিভঙ্গীতে চিহ্নিত ও উদার রক্ষণশীল চরিত্রের অধিকারী তিনি।


title: টেরেসা মে

text: ১৩ জুলাই, ২০১৬ তারিখে রাণী দ্বিতীয় এলিজাবেথের কাছ থেকে প্রধানমন্ত্রী ডেভিড ক্যামেরনের স্থলাভিষিক্ত হন।


title: টেরেসা মে

text: সাসেক্সের ইস্টবোর্নে জন্মগ্রহণকারী মে একমাত্র সন্তানরূপে জাইদি মেরি ও হাবার্ট ব্রাসিয়ার দম্পতির কোলে আসেন তিনি। বাবা হাবার্ট ইংল্যান্ড চার্চের পাদ্রী ছিলেন।


title: টেরেসা মে

text: রাষ্ট্র নিয়ন্ত্রণাধীন অক্সফোর্ডশায়ার প্রাইমারী ও গ্রামার স্কুলে পড়াশোনা করেন। এরপর সংক্ষিপ্ত সময়ের জন্য স্বায়ত্ত্বশাসিত ক্যাথলিক স্কুলে চলে যান। এরপর অক্সফোর্ডশায়ারের হেথ্রপ প্রাইমারী স্কুলের পর বেগব্রোকের রোমান ক্যাথলিক স্বায়ত্ত্বশাসিত স্কুল হিসেবে পরিচিত বালিকাদের সেন্ট জুলিয়ানাস কনভেন্ট স্কুলে পড়াশোনা করেন যা ১৯৮৪ সালে বন্ধ হয়ে যায়। ১৩ বছর বয়সে হুইটলির সাবেক হোল্টন পার্ক গার্লস গ্রামার স্কুলে স্থান লাভে সক্ষম হন। ১৯৭১ সালে বিদ্যালয়টির বিলুপ্তি ঘটে ও ছাত্রাবস্থাতেই নিউ হুইটলি পার্ক কম্প্রিহেনসিভ স্কুলে একীভূত হয়। এরপর তিনি অক্সফোর্ড বিশ্ববিদ্যালয়ের অধীনে সেন্ট হিউজেস কলেজে ভূগোল বিষয়ে অধ্যয়ন করেন। ১৯৭৭ সালে সেখান থেকে দ্বিতীয় শ্রেণীতে বিএ ডিগ্রী লাভ করেন।


title: টেরেসা মে

text: ১৯৮১ সালে গাড়ী দূর্ঘটনায় তাঁর বাবা নিহত হন ও পরের বছরই তাঁর মা মারা যান।


title: টেরেসা মে

text: ১৯৭৭ থেকে ১৯৮৩ সময়কালে ব্যাংক অব ইংল্যান্ডে কাজ করেন। এরপর ১৯৮৫ থেকে ১৯৯৭ মেয়াদে অর্থ ছাড়সংক্রান্ত বিভাগের কাউন্সিলর হিসেবেও কাজ করেন তিনি। পাশাপাশি মারটন্স ড্রান্সফোর্ড ওয়ার্ডের অধীনে লন্ডন বোরার কাউন্সিলররূপে দায়িত্ব পালন করেন। ১৯৯২ ও ১৯৯৪ সালের কমন্স সভায় যোগদানকল্পে অনুষ্ঠিত নির্বাচনে পরাজিত হন।


title: টেরেসা মে

text: ১৯৯৭ সালের সাধারণ নির্বাচনে প্রথমবারের মতো মেইডেনহেড নির্বাচনী এলাকা থেকে রক্ষণশীল দলের সংসদ সদস্য হন। এরপর ১৯৯৯ সালের ছায়া মন্ত্রীপরিষদে যোগ দেন। উইলিয়াম হগ, আয়ান ডানকান স্মিথ, মাইকেল হাওয়ার্ড ও ডেভিড ক্যামেরনের ছায়া মন্ত্রীপরিষদে থাকাকালীন বেশকিছু গুরুত্বপূর্ণ পদের দায়িত্ব পালন করেন তিনি। এছাড়াও, কমন্স সভার ছায়ানেতা ও কর্ম এবং অবসর ভাতা সংক্রান্ত ছায়ামন্ত্রী মনোনীত হন। তন্মধ্যে, জুলাই, ২০০২ থেকে নভেম্বর, ২০০৩ সাল পর্যন্ত রক্ষণশীল দলের চেয়ারম্যান এবং ডিসেম্বর, ২০০৫ থেকে জানুয়ারি, ২০০৯ সাল পর্যন্ত কমন্স সভায় ছায়ামন্ত্রী ছিলেন তিনি।


title: টেরেসা মে

text: ২০১০ সালের সাধারণ নির্বাচনের পর জোট সরকার গঠিত হলে ১২ মে, ২০১০ তারিখে স্বরাষ্ট্রমন্ত্রী ও ২০১২ সালে মহিলা এবং সমতায়ণ মন্ত্রী হন তিনি। ২০১৫ সালের নির্বাচনের পর তিনি পুণরায় ঐ দায়িত্বে থাকেন। এরফলে ৬০ বছর পূর্বেকার জেমস চাটার এডের পর সর্বাধিক সময়ের জন্য স্বরাষ্ট্রমন্ত্রী হন। পুলিশ বাহিনীর পুণর্গঠন, মাদকদ্রব্য নীতি বাস্তবায়নে অটুঁটসহ অভিবাসনে সীমাবদ্ধতার উপর জোর দেন তিনি।


title: টেরেসা মে

text:
মে, ২০১২ সালে তিনি সম-লিঙ্গের বিবাহ সম্পর্কীয় বিষয়ে স্বীয় সমর্থন ব্যক্ত করেন। এরই ধারাবাহিকতায় আউট৪ম্যারিজ প্রচারণার অংশ হিসেবে ভিডিও ধারণ করেন। এরফলে রক্ষণশীল এমপিদের উচ্চ পর্যায়ের নেতাদের একজন হিসেবে ব্যক্তিগতভাবে সমলিঙ্গের বিবাহের বিষয়ে নিজ সমর্থন ব্যক্ত করেন। এ প্রসঙ্গে তিনি বলেন,
আমি বিশ্বাস করি যে দুইজন ব্যক্তি যদি একে-অপরের যত্ন নেয়, যদি তারা একে-অপরকে ভালোবাসে, যদি তারা একে-অপরের প্রতি সমর্থন ব্যক্ত করে ... তাহলে তারা বিবাহ করতে পারে এবং বিবাহ প্রত্যেকের জন্যেই প্রযোজ্য।


title: টেরেসা মে

text: রক্ষণশীল দলের নেতৃত্বের বিষয়ের নির্বাচনে তাঁর প্রার্থীতার কথা ঘোষণা করেন। নিজেকে তিনি ব্রেক্সিট বিষয়ে দ্বিধাবিভক্ত দলকে একত্রিত করার বিষয়ে তাঁর আগ্রহের কথা জানান। জুন, ২০১৬ সালে ক্যামেরনের পদত্যাগের পর মে রক্ষণশীল দলে তাঁর নেতৃত্বের কথা ঘোষণা করেন ও দ্রুত পাদপ্রদীপে চলে আসেন। ৫ জুলাই, ২০১৬ তারিখে প্রথম দফার অনুষ্ঠিত নির্বাচনে রক্ষণশীল দলের এমপিদের মোট ভোটের ৫০% ব্যবধানে জয়ী হন। দুই দিন পর ৭ জুলাই, তিনি ১৯৯ এমপি'র ভোট পান। এরফলে আন্দ্রিয়া লিডসমের বিপক্ষে প্রতিদ্বন্দ্বিতা করার সুযোগ পান ও রক্ষণশীল দলের সদস্যদের প্রাপ্ত ভোটের মুখোমুখি হন। কিন্তু ১১ জুলাইয়ের নির্বাচনে লিডসমের প্রার্থীতা প্রত্যাহারের প্রেক্ষিতে মেকে ঐ দিনই দলীয় প্রধান হিসেবে দলীয় নেতৃত্বভার প্রদানের কথা ঘোষণা করা হয়। এর ফলে ১৩ জুলাই যুক্তরাজ্যের ৭৬ তম প্রধানমন্ত্রী হিসেবে তাঁকে নিযুক্ত করা হয়।


title: টেরেসা মে

text: ৬ সেপ্টেম্বর, ১৯৮০ তারিখে ক্যাপিটাল ইন্টারন্যাশনালে কর্মরত বিনিয়োগকারী ব্যাংকার ফিলিপ জন মে'র সাথে পরিণয়সূত্রে আবদ্ধ হন। এ দম্পতি নিঃসন্তান। স্বাস্থ্যজনিত কারণে তিনি সন্তান ধারণে অক্ষমতার কথা জানিয়েছেন। এক স্বাক্ষাৎকারে তিনি বলেছেন, পরিবারে আপনাকে সার্বক্ষণিক সময় দিতে হবে এবং সেখানে দেখবেন যে অনেক কিছুই রয়েছে যা আপনার নেই। ২০১৩ সালে তাঁর টাইপ ১ ডায়াবেটিসের কথা জানা যায়।


title: টেরেসা মে

text: সরকারের মনোনয়ন ও এর পূর্ব থেকেই মে নীতি-নির্ধারণী বিভিন্ন বিষয়ে নিজ সংসদীয় আসনে ও জাতীয় পর্যায়ের রাজনীতিতে সম্পৃক্ত রাখেন। লিঙ্গ সমতায়ণে ফসেট সোসাইটি কর্তৃক ২০০৬ সালে বর্ষসেরা উজ্জ্বয়িনী নারী মনোনীত হন।


title: টেরেসা মে

text: বার্কশায়ারের বৃহত্তম রাজনৈতিক ছাত্র সংগঠন রিডিং ইউনিভার্সিটি কনজারভেটিভ অ্যাসোসিয়েশনের পরামর্শক তিনি। ফেব্রুয়ারি, ২০১৩ সালে বিবিসি রেডিও ফোরের ওম্যান্স আওয়ারে তাঁকে ব্রিটেনের দ্বিতীয় সর্বাধিক প্রভাবশালী নারীরূপে চিহ্নিত করা হয়েছে।


title: রিতিকা সিং

text: রিতিকা মোহন সিং (; জন্ম: ১৬ ডিসেম্বর ১৯৯৪) ভারতের জাতীয় পর্যায়ের কিক-বক্সার এবং কারাটের ব্ল্যাক বেল্ট বিজয়িনী। এছাড়াও রিতিকা মিক্সড মার্শাল আর্টও (এমএমএ) শিখেছেন। ক্রীড়াভিত্তিক সিনেমা ইরুধি ছুত্রু-এ অভিনয়রে মাধ্যমে রিতিকা সিং এর সিনেমায় অভিষেক ঘটে।


title: রিতিকা সিং

text: রিতিকা ভারতের মুম্বাই এ বেড়ে ওঠেন। তাঁর বাবা মোহন সিং তাঁকে কিকবক্সিং এর প্রাথমিক পাঠ দেন। তিনি তাঁর পড়াশোনা নিজ শহরেই সম্পন্ন করেন। লেখাপড়া শেষে রিতিকা কিকবক্সিং এ ক্যারিয়ার গড়তে মনোযোগি হন এবং বর্তমানে তিনি কলিউড (তামিল চলচ্চিত্র শিল্প) এর একজন সম্ভাবনাময়ী অভিনেত্রী হিসেবে আলোচিত।


title: রিতিকা সিং

text: ক্রীড়াভিত্তিক তামিল সিনেমা ইরুধি ছুত্রু এ অভিনয়ের মাধ্য দিয়ে ভারতীয় গনমাধ্যমে বেশ আলোচিত হন রিতিকা সিং। একশ জন মল্লযোদ্ধার মধ্য থেকে বেছে নেয়া হয় রিতিকা সিংকে। রিতিকা ফাইট রিয়ালিটি শো সুপার ফাইট লীগ ২০১২ তে অংশগ্রহন করেন।


title: রিতিকা সিং

text: রিতিকা ভারতের জাতীয় কিকবক্সিং দলের হয়ে খেলেন এবং ২০০৯ সালে এসিয়ান ইনডোর গেমস এ অংশগ্রহন করেন।


title: বিক্রম (অভিনেতা)

text: কেনেডি জন ভিক্টর (জন্ম ১৭ এপ্রিল ১৯৬৬) যিনি তার স্টেজনেইম বিক্রম অথবা চিয়াঁ বিক্রম নামে বেশি পরিচিত, একজন ভারতীয় অভিনেতা এবং গায়ক, যিনি সাধারণত তামিল ভাষার চলচ্চিত্রে অভিনয় করেন। তিনি সাতটি ফিল্মফেয়ার এ্যাওয়ার্ডের সঙ্গে সঙ্গে একটি ন্যাশনাল ফিল্ম এ্যাওয়ার্ড এবং তামিলনাড়ু স্টেট ফিল্ম এ্যাওয়ার্ডও জিতেছেন, অন্যান্য স্বীকৃতি এবং সম্মাননাসহ তিনি ২০১১ সালের মে মাসে পিপলস ইউনিভার্সিটি অব মিলান দ্বারা অনারারী ডক্টরেট উপাধি পান।


title: বিক্রম (অভিনেতা)

text: তার অভিনীতি প্রথম চলচ্চিত্র ছিলো "এন কাদাল কানমানি" (১৯৯০), এরপর তিনি ছোটো বাজেটের কিছু তামিল, তেলুগু এবং মালয়লাম ভাষার চলচ্চিত্রে কাজ করলেও সেগুলো কারো নজরে আসেনি। ১৯৯৯ সালের তামিল চলচ্চিত্র "সেতু" যেটি বালা পরিচালনা করেছিলেন বিক্রমের চলচ্চিত্র ক্যারিয়ারে মাইলফলক হিসেবে কাজ করে, চলচ্চিত্রটিতে বিক্রম একজন ভদ্র মাস্তান চরিত্রে অভিনয় করেছিলেন যে একটি সহজ-সরল মেয়ের প্রেমে পড়ে। ২০০০ এর দশকের শুরুর দিকে বিক্রম বেশ কয়েকটি 'মশলা চলচ্চিত্রে' অভিনয় করেন যেমনঃ "ঢিল" (২০০১), "জেমিনি" (২০০২), "ঢুল" (২০০৩) এবং "স্যামী" (২০০৩) বাণিজ্যিকভাবে সফল হয়েছিলো। ঐ সময়ে বিক্রম কিছু ব্যতিক্রমধর্মী চরিত্রেও অভিনয় করেছিলেন এবং তার অভিনয়ের জন্য চলচ্চিত্রসমালোচকদের প্রশংসা পেয়েছিলেন; "কশি" চলচ্চিত্রে একজন অন্ধ গ্রাম্যর চরিত্র এবং "সামুরাই" চলচ্চিত্রে রবিনহুড এর মত শারীরিক গঠনে দেখা গিয়েছিলো তাকে। বালার চলচ্চিত্র "পিতামাগান" এ বিক্রমের 'গ্রেভডিগার উইথ অটিজম স্পেকট্রাম ডিজঅর্ডার্স' এর পারফর্ম্যান্স তাকে ন্যাশনাল ফিল্ম এ্যাওয়ার্ড ফর বেস্ট এ্যাক্টর পুরস্কার এনে দেয়, তার চরিত্রটি পুরো চলচ্চিত্রে মাত্র কয়েকটি লাইন সংলাপ বলেছিলো। 'মাল্টিপল পার্সোনালিটি ডিসঅর্ডার' যুক্ত একজন আদর্শবাদী আইনজীবীর চরিত্রে তিনি "আন্নিয়ান" চলচ্চিত্রে অভিনয় করেন, শঙ্করের পরিচালনা করা ২০০৫ সালের এই চলচ্চিত্রটির জন্য বিক্রম প্রশংসিত হয়েছিলেন, আবার ২০০৯ সালের "কন্দস্বামী" চলচ্চিত্রে একজন সুপারহিরোর ভূমিকায় অবতীর্ণ হন তিনি। মণি রত্নম পরিচালিত চলচ্চিত্র "রাবণন" চলচ্চিত্রে বিক্রম বীরাইয়া নামের এক ট্রাইবাল লিডার এর চরিত্রে অভিনয় করেন যেই চরিত্রটি রামায়ণের রাবণ চরিত্র দ্বারা অনুপ্রাণিত হয়েছিলো; এই চলচ্চিত্রটি বিক্রমকে আরো প্রশংসিত এবং মেধাবী শিল্পীর মর্যাদা এনে দেয়, বিক্রম এরপর মানসিক সমস্যাগ্রস্ত প্রাপ্তবয়স্ক কিন্তু ছয় বছর বয়স্ক একজন বালকের চিন্তাভাবনাধারণকারী "দেইভা তিরুমাগাল" (২০১১) তে অভিনয় করেও প্রশংসিত হন। তিনি শঙ্করের "আই" (২০১৫) চলচ্চিত্রে একজন বডি-বিল্ডার হিসেবে নিজেকে তৈরি করেছিলেন এবং ৩৫ কেজি ওজন কমিয়েছিলেন, চলচ্চিত্রটি ছিলো রোম্যান্টিক থ্রিলার, এই চলচ্চিত্রেও বিক্রম তার অভিনয়ের জন্য সাধুবাদ লাভ করেন। চলচ্চিত্রটি তামিল ভাষার অন্যতম সর্বোচ্চ আয়কারী চলচ্চিত্র হিসেবে পরিগণিত হয়ে যায়।


title: বিক্রম (অভিনেতা)

text: বিক্রম অনেক সামাজিক উন্নয়নমূলক কর্মে অংশ নিয়েছেন এবং ২০১১ সালে জাতিসংঘের হিউম্যান সেটেলমেন্টস প্রোগ্রামে ইয়ুথ এনভয় হিসেবে আবির্ভূত হন। তিনি সঞ্জীবনী ট্রাস্ট এর একজন ব্র্যান্ড এ্যাম্বেসেডর হিসেবে কাজ করেছেন এবং বিদ্যাসুধা নামের একটি স্কুলেও তিনি ব্র্যান্ড এ্যাম্বেসেডর ছিলেন যেটি হচ্ছে একটি বিশেষ স্কুল, "দেইভা তিরুমাগাল" চলচ্চিত্রের শুটিং এর সময় তিনি ওখানে ছিলেন, বিক্রম এছাড়াও কশি আই কেয়ার নামক প্রতিষ্ঠানের সঙ্গে দীর্ঘ সময় ধরে যুক্ত ছিলেন এবং তার নিজের প্রতিষ্ঠান বিক্রম ফাউন্ডেশন দ্বারাও তিনি সমাজকল্যাণমূলক কাজ করেছেন। ২০১৬ সালে বিক্রম 'স্পিরিট অব চেন্নাই' নামের একটি ভিডিও বানিয়েছিলেন, ভিডিওটি বন্যা নিয়ে ছিলো।


title: বিক্রম (অভিনেতা)

text: বিক্রমের জন্ম হয়েছিলো তামিলনাড়ুর চেন্নাইয়ে, তার বাবা ছিলেন খ্রিষ্টান এবং মা ছিলেন হিন্দু। তার বাবা জন ভিক্টর (ওরফে বিনোদ রাজ) পরমকুঁড়ির স্থানীয় লোক ছিলেন এবং একদা বাড়ি থেকে পালিয়ে চলচ্চিত্রে কর্মজীবন শুরু করার চেষ্টা চালান। ইনি তামিল চলচ্চিত্রে সহভূমিকায় অভিনয় করার সুযোগ পেয়ে গিয়েছিলেন এবং বিক্রম তাকে দেখে অনুপ্রাণিত হয়ে অভিনেতা হওয়ার বাসনা লালন করেন। বিক্রমের মা রাজ্যেশ্বরী সরকারী কর্মচারী ছিলেন এবং বিক্রমের মামা থিয়াগরজন তামিল চলচ্চিত্রে মোটামুটি ভালো আয়কারী অভিনেতা এবং পরে পরিচালক বনে যান।


title: বিক্রম (অভিনেতা)

text: বিক্রমের বোন অনিতা একজন স্কুলশিক্ষিকা এবং তার অরবিন্দ নামের কনিষ্ঠ আরেকটি ভাই আছে।.


title: গিদ্ধা (নৃত্য)

text: গিদ্ধা (, giddhā) ভারত এবং পাকিস্তানের পাঞ্জাব অঞ্চলের নারীদের মধ্যে একটি জনপ্রিয় লোকনৃত্য। এই  নৃত্যশৈলী রিং নাচ নামে প্রাচীন নৃত্য থেকে উদ্ভূত বলে মনে করা হয় এবং ভাঙরার মতই উত্তেজনাপূর্ন; এই নৃত্যেটি, একই সাথে নারীসুলভ করুণা, কমনীয়তা এবং নমনীয়তাকে সৃজনশীলভাবে প্রদর্শন করে। এটি একটি খুব বর্ণময় নৃত্যরূপ, যা এখন দেশের সব অঞ্চলে অনুসৃত হয়। নারীরা প্রধানত আনন্দ উৎসবে বা সামাজিক অনুষ্ঠানে এই নৃত্য প্রদর্শন করেন।


title: মোঘল-এ-আযম

text: মোঘল-এ-আযম ২০১০ সালে মুক্তিপ্রাপ্ত বাংলাদেশী চলচ্চিত্র। ছায়াছবিটি পরিচালনা করেছেন মিজানুর রহমান দীপু। বিশাল ফিল্মসের ব্যানারে ছায়াছবিটি প্রযোজনা করেছেন পরিচালক মিজানুর রহমান দীপু নিজেই। যুবরাজ সেলিম আর নর্তকী আনারকলির প্রেমকাহিনী নিয়ে নির্মিত এ ছায়াছবির প্রধান চরিত্রে অভিনয় করেছেন সোহেল রানা, মান্না, ও শাবনূর। এছাড়া অন্যান্য চরিত্রে অভিনয় করেছেন নাসিমা খান, চন্দ্রিমা, টেলি সামাদ, নাসরীন, নাসির খান এবং অনেকে। এটি চিত্রনায়ক মান্না অভিনীত সর্বশেষ চলচ্চিত্র। ছায়াছবিটি ২০১২ সালে প্রদত্ত জাতীয় চলচ্চিত্র পুরস্কারে ১ টি বিভাগে জাতীয় চলচ্চিত্র পুরস্কার অর্জন করে।মোঘল-এ-আযম ছায়াছবিটির শ্যুটিং শুরু হয় ২০০৩ সালে এবং শ্যুটিং শেষ হয় ২০০৭ সালে। কিছু অংশের শ্যুটিং ও ডাবিং শেষ করতে আরও তিন বছর লেগে যায়। অবশেষে ২০১০ সালের ১৫ অক্টোবর চলচ্চিত্রটি সারাদেশে মুক্তি পায়।


title: মোঘল-এ-আযম

text: মোঘল-এ-আযম ছায়াছবিটির সঙ্গীত পরিচালনা করেছেন আলাউদ্দিন আলী।জাতীয় চলচ্চিত্র পুরস্কার


title: ইবনে রাসসাম

text:
ইবনুল রাসসাম (আক্ষরিক নকশাকার পুত্র)(ইংরেজী:Ibn al-Rassam) ছিলেন মিশরের একজন মুসলিম আলকেমিস্ট এবং টালি তৈরিকারক এবং মোজাইক ডিজাইনার, যিনি  মামলুক বাহরি রাজবংশ (১২৫০-১৩৮২) এর সময় জনপ্রিয় হয়ে ওঠেন।
আল রাসসাম কোন বড়সড় আবিষ্কারের করে যদিও জানা যায় নি, তবুও তিনি তামা থেকে ম্যালাকাইট তৈরি করা, এবং বিভিন্ন পদার্থ উত্তাপের মাধ্যমে নীল তৈরির উপায় জানতেন।


title: ইবনে রাসসাম

text: তিনি রসায়নবিদ আবুল আশবা ইবনে তাম্মাম (মৃত্যু ১৩৬১) এর সহকর্মী ছিলেন।


title: অলিম্পিকে উত্তর কোরিয়া

text: উত্তর কোরিয়া প্রথম অলিম্পিক গেমসে অংশগ্রহণ করে ১৯৬৪ সালে শীতকালীন অলিম্পিকে এবং এর ৮ বছর পর ১৯৭২ সালে গ্রীষ্মকালীন অলিম্পিকে অংশগ্রহণ করে। শীতকালীন অলিম্পিকে অনিয়মিতভাবে অংশগ্রহণ করলেও প্রায় প্রতিটি গ্রীষ্মকালীন অলিম্পিকে অংশগ্রহণ করেছে, শুধুমাত্র ১৯৮৪ ও ১৯৮৮ গ্রীষ্মকালীন গেমস সোভিয়েত ইউনিয়নের নেতৃত্বে বয়কট করেছিল।


title: অলিম্পিকে উত্তর কোরিয়া

text: উত্তর কোরিয়ার ক্রীড়াবিদগন গ্রীষ্মকালীন অলিম্পিকে ৪৯টি এবং শীতকালীন অলিম্পিকে ২টি পদক জিতেছে। সবচেয়ে বেশি পদক জিতেছে ভারোত্তোলন ক্রীড়ায়।


title: অলিম্পিকে উত্তর কোরিয়া

text: উত্তর কোরিয়ার জাতীয় অলিম্পিক কমিটি ১৯৫৩ সালে গঠিত হয় এবং ১৯৫৭ সাল আন্তর্জাতিক অলিম্পিক কমিটির স্বীকৃতি পায়।


title: আবুল আশবা ইবনে তাম্মাম

text: আবুল আশবা খ. তাম্মাম, আবুল আশবা ইবনে তাম্মাম (ইংরেজী:Abu'l Ashba b. Tammam, Abul Ashba ibn Tammam) (মৃত্যু:১৩৬১) ছিলেন একজন মুসলিম রসায়নবিদ। তাকে মুসলিম রসায়নবিদ শাখায় অন্যতম একজন হিসেবে গণ্য করা হয়।


title: কোম্পানীগঞ্জ বদিউল আলম উচ্চ বিদ্যালয়

text:
কোম্পানীগঞ্জ বদিউল আলম উচ্চ বিদ্যালয়
বাংলাদেশের কুমিল্লা জেলার মুরাদনগর উপজেলার অন্তর্গত একটি বিদ্যালয়। এই বিদ্যালয়টি ১৯৫৭ সালে গোমতী নদীর উত্তরে মুরাদনগর রোডে কোম্পানিগঞ্জে স্থাপিত হয়। প্রতিষ্ঠা পরবর্তী সময়ে বিগত ৬ দশক ধরে জ্ঞানের আলোতে আলোকিত করেছে শিক্ষার্থীদের।


title: কোম্পানীগঞ্জ বদিউল আলম উচ্চ বিদ্যালয়

text: সাবেক সাংসদ হাজী আবুল হাশেম ১৯৫৬ সালে মুরাদনগরের কোম্পানীগঞ্জে তার বাবার নামে কোম্পানীগঞ্জ বদিউল আলম উচ্চ বিদ্যালয়টি প্রতিষ্ঠা করেন।


title: কোম্পানীগঞ্জ বদিউল আলম উচ্চ বিদ্যালয়

text: স্কুলের নির্দিষ্ট পোশাক হল ফুল বা হাফ হাতা সাদা শার্ট, কালো প্যান্ট ও কালো জুতো। শীতকালে যে কোনো রঙের সোয়েটার পরা যায়। শার্টের পকেটে স্কুলের মনোগ্রামযুক্ত ব্যাজ থাকা আবশ্যক নয়।


title: কোম্পানীগঞ্জ বদিউল আলম উচ্চ বিদ্যালয়

text: সাধারণত শিক্ষার্থীরা ষষ্ঠ শেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক ভর্তি পরীক্ষায় অবতীর্ণ হতে হয়। ভর্তি পরীক্ষা জানুয়ারি মাসে সংঘটিত হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।


title: কোম্পানীগঞ্জ বদিউল আলম উচ্চ বিদ্যালয়

text: এখানে রয়েছেঃ


title: আবু ইনানি মাদ্রাসা

text: আবু ইনানি মাদ্রাসা ( "") মরক্কোর ফেজে অবস্থিত একটি মাদ্রাসা। সুলতান আবু ইনান ফারিস ১৩৫১-৫৬ সালে এটি নির্মাণ করেন। মারিনি স্থাপত্যের এটি একটি উৎকৃষ্ট উদাহরণ।


title: আবু ইনানি মাদ্রাসা

text: সুলতানের নামের প্রথম অংশ "আবু ইনান" থেকে মাদ্রাসার "আবু ইনানি" নামের উদ্ভব হয়েছে। এই মাদ্রাসা শিক্ষাপ্রতিষ্ঠান ও মসজিদ উভয় হিসেবে ব্যবহৃত হয়।


title: আবু ইনানি মাদ্রাসা

text: ফেজের মাদ্রাসাসমূহের মধ্যে শুধু এই মাদ্রাসায় মিনার রয়েছে। মূল প্রবেশপথের বিপরীতে ওজুর জন্য "দার আল-ওজু" অবস্থিত। কেন্দ্রীয় প্রাঙ্গণের বামে ও ডানে শ্রেণীকক্ষ অবস্থিত। মারিনিদের দ্বারা নির্মিত এটি শেষ মাদ্রাসা। এটি মরক্কোর অন্যতম প্রধান ধর্মীয় প্রতিষ্ঠান।


title: আবু ইনানি মাদ্রাসা

text: ১৮শ শতাব্দীতে মাদ্রাসার সংস্কার করা হয়। সুলাইমানের শাসনামলে সমগ্র অংশ পুনর্নির্মিত হয়। ২০শ শতাব্দীতে ভার বহনকারী অংশ, প্লাস্টার, কাঠ ও টাইলসের অলঙ্করণে সংস্কার কাজ করা হয়।


title: অসম মাধ্যমিক শিক্ষা পরিষদ

text:
"অসম মাধ্যমিক শিক্ষা পরিষদ" (; ) অসমের মাধ্যমিক ও উচ্চতর মাধ্যমিক বিদ্যালয় সমূহের স্বীকৃতি প্রদান, বিদ্যালয়সমূহের উন্নতমানের শিক্ষার নিশ্চিতকরণ ও পরীক্ষা আয়োজনের কতৃত্ব থকা রাজ্যিক পর্যায়ের পরিষদ।
এই পরিষদ অসমে উচ্চ মাধ্যমিক বিদ্যালয় শিক্ষান্ত পরীক্ষা আয়োজন করে ও উত্তীর্ণ ছাত্র-ছাত্রীদের প্রমাণ পত্র প্রদান করে।
অসমের মাধ্যমিক শিক্ষার নিরীক্ষণ, নিয়ন্ত্রণ ও বিকাশের হেতু এক মাধ্যমিক শিক্ষা পরিষদর গঠনের জন্য অসম মাধ্যমিক শিক্ষা অধিনিময় ১৯৬১ "(The Assam Secondary Education Act, 1961) (Assam Act, XXV of 1961) জারী করা হয়। অসম সরকারের শিক্ষা বিভাগে ১৯৬২ সনের ২৯ জানুয়ারী তারিখে প্রকাশ করা বিজ্ঞপ্তি নং ১৫৯/৬১/৩৭ দ্বারা অধিনিয়ম প্রথম কার্যকর করা হয়। এইভাবে ১৯৬২ সনের ১৪ মার্চ তারিখে অসম মাধ্যমিক শিক্ষা পরিষদ প্রতিষ্ঠা করা হয়। ১৯৬২ সনে উচ্চতর মাধ্যমিক শিক্ষান্ত পরীক্ষা পরিচালনা দ্বারা এই পরিষদ নিজ কর্মারম্ভ করেন। অধিনিয়মের অনুসারে অসম সরকার এস সি রাজখোয়াকে (ডি পি আই) অধ্যক্ষ, ও ম: এম. ইসলামকে ( বিদ্যালয় পরিদর্শক, মধ্য অসম) দ্বায়িত্বে পরিষদ গঠন করেন।
প্রথমে শিলংস্থিত ডি.পি.আই কার্যালয়ের কন্ফারেন্স রুমে পরিষদ কর্মারম্ভ করেন। পরে গুয়াহাটির রিহাবাড়ির এক ভাড়া গৃহে কার্যালয় স্থানান্তর করা হয়। এই ভাড়াগৃহে ১৯৬২ সনের ১ জুলাই ১৯৬৩ সনের ২৬ ফেব্রুয়ারী পর্যন্ত কার্য করা হয়। তারপর গুয়াহাটি বিশ্ববিদ্যালয়ের পাণবাজারে অবস্থিত পুরণি বিশ্ববিদ্যালয় পরিবর্ধণ করে ১৯৬৩ সনের ২৭ ফেব্রুয়ারী থেকে ১৯৭৬ সনের ১৫ জানুয়ারী পর্যন্ত পরিষদে কার্য চলায়। প্রথম অবস্থায় সমগ্র উত্তর-পূর্ব অবিভক্ত অসমে অসম মাধ্যমিক শিক্ষা পরিষদের কর্মপরিসর ছিল। পরবর্তী সময়ে অসম থেকে বিছিন্ন হয়ে অরুণাচল প্রদেশ, নাগাল্যান্ড, মণিপুর, মেঘালয়,মিজোরাম ও ত্রিপুরা গঠিত হওয়ায় ও প্রতিটি রাজ্যের নিজস্ব শিক্ষা পরিষদ থাকায় অসম মাধ্যমিক শিক্ষা পরিষদ কর্মপরিসর হ্রাস পায়। বর্তমান পরিষদটি অসম রাজ্যের শিক্ষা নিয়ন্ত্রণ করে।


title: মির্জাপুর ইউনিয়ন, রায়পুরা

text: মির্জাপুর ইউনিয়ন বাংলাদেশের নরসিংদী জেলার রায়পুরা উপজেলার একটি ঐতিহ্যবাহী ইউনিয়ন।


title: মির্জাপুর ইউনিয়ন, রায়পুরা

text: এই ইউনিয়ন নরসিংদী জেলা থেকে পূর্বদিকে অবস্থিত। এর আয়তন ৫.১৫৬ বর্গমাইল / ৮.৩ বর্গকিমি।


title: মির্জাপুর ইউনিয়ন, রায়পুরা

text: এই ইউনিয়নটি ৯টি ওয়ার্ড, ৭টি মোজা, ১৪টি গ্রাম ও ১টি গুচ্ছ গ্রাম নিয়ে গঠিত। ইউনিয়ন পরিষদ অফিস ৭নং ওয়ার্ড এর পিরিজকান্দি গ্রামে অবস্থিত।


title: মির্জাপুর ইউনিয়ন, রায়পুরা

text: ২০১১ সালের আদমশুমারি অনুযায়ী এই ইউনিয়ন এর মোট জনসংখ্যা ২৩৭৩০জন । এর মধ্যে


title: মির্জাপুর ইউনিয়ন, রায়পুরা

text:
এই ইউনিয়নে শিক্ষার হার-৬৮% ।
এই ইউনিয়নে বৃটিশ শাসন আমলে ১৯২৪ সালে পিরিজকান্দি উচ্চ বিদ্যালয় টি নির্মিত হয়।


title: মির্জাপুর ইউনিয়ন, রায়পুরা

text: এখানকার প্রায় দুই-তৃতীয়াংশ মানুষ কৃষক।


title: মির্জাপুর ইউনিয়ন, রায়পুরা

text: বর্তমান সময়ে কৃষি কাজের পাশাপাশি মৎস্য চাষ এখানকার মানুষের কাছে জনপ্রিয় হচ্ছে। এছাড়া বেশ কয়েকটি সমিল রয়েছে।এই ইউনিয়নে হাঠবাজার এর সংখ্যা ৫টি। এই ইউনিয়নের ৯ং ওয়ার্ড এর পীরপুর গ্রামের ধানু বাড়ীতে এখনো তাঁত শিল্প রয়েছে।আরো রয়েছে বাঁশ দ্বারা তৈরি সামগ্রীর শিল্প, লৌহ শিল্প, মৃৎ শিল্প, সূচী-শিল্প।


title: আবু সুউদ এফেন্দি

text: আবু সুউদ এফেন্দি (তুর্কি: "মুহাম্মদ আবু সুউদ এফেন্দি", ৩০ ডিসেম্বর ১৪৯০ – ২৩ আগস্ট ১৫৭৪) ছিলেন একজন উসমানীয় হানাফি আলেম ও আইনবিদ।


title: আবু সুউদ এফেন্দি

text: আবু সুউদের পিতার নাম শাইখ মুহিউদ্দিন মুহাম্মদ এফেন্দি ১৫৩০ এর দশকে তিনি বুরসা, ইস্তানবুল ও রুমেলিয়ায় বিচারক হিসেবে দায়িত্বপালন করেছেন। ১৫৪৫ সালে সুলতান প্রথম সুলাইমান তাকে সাম্রাজ্যের প্রধান মুফতি নিয়োগ দেন। আমৃত্যু তিনি এই পদে বহাল ছিলেন। উসমানীয় বিচারব্যবস্থাকে পুনর্গঠন করার কাজে তিনি সুলাইমানকে সহায়তা করেছেন। এছাড়াও তার প্রদত্ত বেশ কিছু ফতোয়ার কারণেও তাকে স্মরণ করা হয়।


title: আবু সুউদ এফেন্দি

text: তুরস্কের "সুলতান সুলেমান" টিভি ধারাবাহিকে আবু সুউদ এফেন্দির ভূমিকার তুর্কি অভিনেতা তুনজেল কুরতিজ অভিনয় করেছেন।


title: যশবন্ত দীদ

text: যশবন্ত দীদ একজন পাঞ্জাব এর বিখ্যাত কবি এবং ঔপন্যাসিক। তিনি ১১ই মার্চ ১৯৫৪ সালে পাঞ্জাবের জলন্ধর, শাহকোট অঞ্চলে জন্মগ্রহন করেন।


title: যশবন্ত দীদ

text: তিনি ২০০৭ সালে তাঁর লেখা কমোন্ডল (Kamaṇḍala) কবিতার বই এর জন্য সাহিত্যা অ্যাকাডেমি পুরস্কার পেয়েছিলেন।


title: অলিম্পিকে দক্ষিণ কোরিয়া

text: দক্ষিণ কোরিয়া প্রথম অলিম্পিক গেমসে অংশগ্রহণ করেছিল ১৯৪৮ সালে এবং তখন থেকে প্রায় সকল গ্রীষ্মকালীন ও শীতকালীন অলিম্পিক গেমসে অংশগ্রহণ করে আসছে। তবে দক্ষিণ কোরিয়া ১৯৮৪ গ্রীষ্মকালীন গেমস বয়কট করেছিল এবং ১৯৫২ শীতকালীন গেমসে অংশগ্রহণ করেনি।


title: অলিম্পিকে দক্ষিণ কোরিয়া

text: দক্ষিণ কোরিয়ার ক্রীড়াবিদগন গ্রীষ্মকালীন অলিম্পিক গেমসে ২৪৩টি এবং শীতকালীন অলিম্পিক গেমসে ৫৩টি পদক জিতেছে। সবচেয়ে বেশি পদক জিতেছে তীরন্দাজীতে।


title: অলিম্পিকে দক্ষিণ কোরিয়া

text: দক্ষিণ কোরিয়ার জাতীয় অলিম্পিক কমিটি ১৯৪৬ সালে গঠিত হয় এবং ১৯৪৭ সালে আন্তর্জাতিক অলিম্পিক কমিটির স্বীকৃতি লাভ করে।


title: আবদুল সাত্তার ইধি

text: আবদুস সাত্তার ইধি (মেমনি, ; ; ১৯২৬ – ৮ জুলাই ২০১৬) ছিলেন পাকিস্তানের একজন জনহিতৈষী, সমাজসেবী ও মানবতাবাদি। তিনি ইধি ফাউন্ডেশনের প্রতিষ্ঠাতা ও প্রধান ছিলেন। ছয় দশকব্যপী তিনি এই প্রতিষ্ঠান পরিচালনা করেছেন। তাকে দয়ার ফেরেশতা নামে ডাকা হত এবং পাকিস্তানের সবচেয়ে সম্মানিত ও কিংবদন্তিতুল্য ব্যক্তি বিবেচিত হতেন। ২০১৩ সালে "হাফিংটন পোস্ট" তাকে "শ্রেষ্ঠ জীবিত মানবতাবাদি" বলে উল্লেখ করে।


title: আবদুল সাত্তার ইধি

text: আবদুস সাত্তার ইধি ১৯২৮ সালে ব্রিটিশ ভারতের গুজরাটের বান্টভায় জন্মগ্রহণ করেন। ইধির ১১ বছর বয়সে তার মা স্ট্রোকে আক্রান্ত হয়ে পক্ষাঘাতগ্রস্থ হন এবং ১৯ বছর বয়সে মারা যান। পরবর্তী জীবনে দুস্থদের সহায়তামূলক কাজের ক্ষেত্রে তার মায়ের অসুস্থতাকালীন সময়টি ভূমিকা রেখেছে। ১৯৪৭ সালে দেশভাগের পর ইধি সপরিবারে পাকিস্তানে চলে আসেন। তিনি করাচিতে বসবাস শুরু করেন এবং একটি পাইকারি দোকানে কাজ নেন। কয়েকবছর পরে অন্যদের সহায়তায় তিনি একটি বিনামূল্যের ডিসপেনসারি চালু করেন।


title: আবদুল সাত্তার ইধি

text: দরিদ্রদের সহায়তার জন্য ইধি তার জীবন উৎসর্গ করেছিলেন। পাকিস্তানে তিনি সেবামূলক কর্মকাণ্ডের দৃশ্য বদলে দেন। তিনি ইধি ফাউন্ডেশন গঠন করেন। পাশাপাশি তিনি ৫,০০০ রুপি দিয়ে ইধি ট্রাস্ট নামে একটি কল্যাণমূলক ট্রাস্ট চালু করেন। পরে এর নাম বদলে বিলকিস ইধি ট্রাস্ট রাখা হয়। অন্যান্যদের কাছ থেকে তিনি অনেক অর্থ সহায়তা পান। ফলে তার কাজের ব্যপ্তি বৃদ্ধি পায়। বর্তমানে এটি পাকিস্তানের সর্ববৃহৎ কল্যাণমূলক সংগঠন। প্রতিষ্ঠাকাল থেকে এ পর্যন্ত ইধি ফাউন্ডেশন ২০,০০০ এর বেশি পরিত্যক্ত শিশুকে উদ্ধার, ৫০,০০০ এর বেশি এতিমকে পুনর্বাসন ও ৪০,০০০ এর বেশি নার্সকে প্রশিক্ষণ প্রদান করেছে। এছাড়াও এই সংগঠন শহর ও গ্রাম এলাকায় ৩৩০টি সেবামূলক কেন্দ্র চালিয়ে থাকে। এসব কেন্দ্র থেকে রান্নার স্থান, পুনর্বাসন স্থল, অসহায় নারী ও শিশুদের জন্য আশ্রয়কেন্দ্র এবং মানসিক ভারসাম্যহীনদের জন্য ক্লিনিক পরিচালনা করা হয়।


title: আবদুল সাত্তার ইধি

text: ইধি ফাউন্ডেশন বিশ্বের সর্ববৃহৎ এম্বুলেন্স সার্ভিস পরিচালনা করে। এছাড়াও তারা ২৪ ঘন্টার জরুরি সেবা দিয়ে থাকে। ফাউন্ডেশন বিনামূল্যে নার্সিং হোম, এতিমখানা, ক্লিনিক, নারীদের আশ্রয়কেন্দ্র, মাদকাসক্ত ও মানসিক ভারসাম্যহীনদের জন্য পুনর্বাসনকেন্দ্র চালায়। আফ্রিকা, মধ্যপ্রাচ্য, ককেসাস অঞ্চল, পূর্ব ইউরোপ ও যুক্তরাষ্ট্রে এটি ত্রাণমূলক কর্মকাণ্ড পরিচালনা করেছে। ২০০৫ সালে হারিকেন ক্যাটরিনার পর যুক্তরাষ্ট্রে সহায়তা প্রদান করা হয়। তার অসুস্থতাকালে তার স্ত্রী, পুত্র ও কন্যারা সংগঠনের দৈনন্দিন কাজ পরিচালনা করেছে। বিবিসির বর্ণনায় তাকে পাকিস্তানের সবচেয়ে সম্মানিত এবং অনেকের দৃষ্টিতে প্রায় সুফির সমতুল্য ব্যক্তি হিসেবে উল্লেখ করা হয়েছে।


title: আবদুল সাত্তার ইধি

text: তিনি ও তার স্ত্রী বিলকিস ইধি ১৯৮৬ সালে রামোন ম্যাগসেসে পুরস্কার পান। এছাড়া তিনি লেনিন শান্তি পুরস্কার ও বালজান পুরস্কার লাভ করেছেন। ২০০৬ সালে করাচির ইন্সটিটউট অব বিজনেজ এডমিনিস্ট্রেশন তাকে সম্মানসূচক ডক্টরেট ডিগ্রি প্রদান করে। ২০১০ সালের সেপ্টেম্বরে বেডফোর্ড‌শায়ার বিশ্ববিদ্যালয় তাকে সম্মানসূচক ডক্টরেট প্রদান করে। ১৯৮৯ সালে পাকিস্তান সরকার তাকে নিশান-ই-ইমতিয়াজ খেতাব দেয়। ২০১৪ সালের ১ জানুয়ারি "দ্য এক্সপ্রেস ট্রিবিউনের" পাঠকদের ভোটে তিনি ২০১৩ এর পারসন অব দ্য ইয়ার নির্বাচিত হন। ২০১৬ সালে ইধির জন্য পাকিস্তানের প্রধানমন্ত্রী ৩০,০০০ এর বেশি স্বাক্ষর সংবলিত মালালা ইউসুফজাইয়ের বাবা জিয়াউদ্দিন ইউসুফজাইয়ের আবেদনসহ নোবেল শান্তি পুরস্কারের আবেদন করেছিলেন।


title: আবদুল সাত্তার ইধি

text: ১৯৮০ এর দশকে লেবাননে প্রবেশের সময় ইসরায়েলি পুলিশ তাকে গ্রেপ্তার করে। ২০০৬ সালে কানাডার টরেন্টোয় তাকে ১৬ ঘন্টার জন্য আটক করা হয়। ২০০৮ সালের জানুয়ারিতে যুক্তরাষ্ট্রের ইমিগ্রেশন অফিসাররা নিউইয়র্কের জন এফ কেনেডি বিমানবন্দরে ৮ ঘন্টা ধরে জিজ্ঞাসাবাদ করে। তারা তার পাসপোর্ট এবং অন্যান্য কাগজপত্র জব্দ করে। ইতিপূর্বে আটক হওয়ার কারণ সম্পর্কে জিজ্ঞাসা করা হলে তিনি বলেন, "যে ব্যাখ্যার কথা আমি ভাবতে পারি তা হল আমার দাড়ি এবং পোশাক।"


title: আবদুল সাত্তার ইধি

text: আবদুস সাত্তার ইধি ১৯৬৫ সালে ইধি ডিসপেনসারির নার্স বিলকিস ইধিকে বিয়ে করেছে। এই দম্পতির দুই পুত্র ও দুই কন্যা রয়েছে। তিনি তার সহজসরল জীবনযাপনের জন্যও পরিচিত। তার শুধু দুইটি কাপড় ছিল। সংগঠন থেকে তিনি কোনো বেতন নিতেন না এবং অফিসের পাশে একটি ফ্ল্যাটে বসবাস করতেন।


title: আবদুল সাত্তার ইধি

text: ২০১৩ সালের ২৫ জুন আবদুস সাত্তার ইধির কিডনি অকেজো হয়ে পড়ে। ২০১৬ সালের ৮ জুলাই কিডনির নিষ্ক্রিয়তার জন্য তিনি ইন্তেকাল করেন। মৃত্যুর পর অঙ্গ দানের ইচ্ছা থাকলেও তার অসুস্থতার কারণে শুধু কর্নিয়া প্রতিস্থাপন করা সম্ভব ছিল। করাচির ইধি পল্লীতে তাকে দাফন করা হয়।


title: আবদুল সাত্তার ইধি

text: তার মৃত্যুর পর পাকিস্তানের অনেক উচ্চপদস্থ ব্যক্তি শোক প্রকাশ করেছেন। প্রধানমন্ত্রী নওয়াজ শরিফ বলেন "আমরা মানবতার একজন প্রকৃত সেবককে হারিয়েছে"। সেনাপ্রধান রাহিল শরিফ তাকে একজন "প্রকৃত মানবতাবাদি" বলে উল্লেখ করেন।


title: আবদুল সাত্তার ইধি

text: তার মৃত্যুর পরেরদিন জাতীয় শোক ঘোষণা করা হয়। তাকে গার্ড অব অনার ও ১৯টি গান স্যালুট প্রদান করা হয়। পাকিস্তানিদের মধ্যে ইতিপূর্বে শুধু মুহাম্মদ আলি জিন্নাহ ও জিয়াউল হক এরূপ সম্মান লাভ করেছিলেন। করাচির জাতীয় স্টেডিয়ামে অণুষ্ঠিত তার জানাজায় রাষ্ট্রপতি, সেনা, নৌ ও বিমানবাহিনী প্রধানসহ অনেক রাষ্ট্রীয় উচ্চপদস্থ ব্যক্তি উপস্থিত ছিলেন।


title: আবদুল সাত্তার ইধি

text:
জাতিসংঘের মহাসচিব বান কি মুন তার মৃত্যুতে শোক প্রকাশ করেছেন।
প্রধানমন্ত্রীর নির্দেশে পাকিস্তানের কেন্দ্রীয় ব্যাংক আবদুস সাত্তার ইধির স্মারক মুদ্রা বের করার সিদ্ধান্ত নেয়।


title: কৃষ্ণনগরের পুতুল

text: কৃষ্ণনগরের পুতুল বা কৃষ্ণনগরের মাটির পুতুল পশ্চিমবঙ্গ-এর নদিয়া জেলার কৃষ্ণনগরের এক জগৎ বিখ্যাত মৃৎ শিল্প এবং এটি পশ্চিমবঙ্গের অন্যতম প্রধান কুটির শিল্প।কৃষ্ণনগরের পুতুল প্রধানত তৈরি হয় কৃষ্ণনগরের পার্শবর্তী অঞ্চল ঘূর্নীতে।


title: কৃষ্ণনগরের পুতুল

text: এক সময় নদিয়া রাজা ছিলেন রাজা কৃষ্ণচন্দ্র। বিদ্যোৎসাহী, সংস্কৃতিবান হিসেবে তার খ্যাতি ছিল। তাঁর সময় মাটির মূর্তি নির্মাণের জন্য নাটোর (অধুনা বাংলাদেশ) থেকে শিল্পীরা আসতেন। এরপর রাজপৃষ্ঠপোষকতায় এই শিল্পীরা ঘুর্নী এলাকায় বসতি গড়ে তোলে। ক্রমশ কৃষ্ণনগরের পুতুল প্রসিদ্ধি পেতে থাকে বিশ্বের বিভিন্ন প্রান্তে। বর্তমানে কৃষ্ণনগরে প্রায় ৪০০ মৃৎ শিল্পী পরিবার আছে এর মধ্যে শুধু ঘূর্নীতে আছে ২০০ পরিবার।


title: কৃষ্ণনগরের পুতুল

text:
কৃষ্ণনগরের পুতুল প্রধানত মাটির দ্বারা তৈরি করা হয়। জলঙ্গী নদীর পাড় থেকে মূর্তি বা পুতুল নির্মাণের বিশেষ মাটি সংগ্রহ করা হয়। এরপর এই মাটি পুতুল নির্মাণের উপযোগী করে তোলা হয়। এই মাটি থেকে শিল্পী তার নিজের হাতের কারুকার্যে পুতুল নির্মাণ করে। প্রথমে পুতুলটি রৌদে শুকিয়ে নেওয়া হয় তারপর রং করে বিভিন্ন দোকানে বিক্রয় করা হয়।
কৃষ্ণনগরের পুতুলের চাহিদা বিশ্বজোড়া। ভারতের বিভিন্ন প্রান্তে এই পুতুল রপ্তানি করা হয়। দেশের বাইরে প্রধানত ইউরোপ ও উত্তর আমেরিকাতে পুতুল রপ্তানি করা হয়। তবে সরকারি তরফ থেকে এর প্রচার কম। ফলে এর বিপনন কম হচ্ছে। শিল্পীরা আর্থিক সহযোগীতা না পেয়ে বা উপযুক্ত প্রচারের অভাবে মার খাচ্ছেন। এছাড়া অনেক সময় নিম্নমানের মাটির পুতুল "কৃষ্ণনগরের পুতুল" বলে চালিয়ে দেয় অসৎ ব্যবসায়ীরা।


title: সাহেব বিবি গোলাম (২০১৬-এর চলচ্চিত্র)

text: সাহেব বিবি গোলাম ২০১৬ সালের একটি ভারতীয় বাংলা চলচ্চিত্র। এই চলচ্চিত্রে অভিনয় করেছেন অঞ্জন দত্ত, স্বস্তিকা মুখোপাধ্যায়, পার্ণো মিত্র, ঋত্বিক চক্রবর্তী। এই চলচ্চিত্রটি পরিচালনা করেছেন প্রীতম ডি গুপ্তা।


title: সাহেব বিবি গোলাম (২০১৬-এর চলচ্চিত্র)

text:
সাহেব বিবি গোলাম এই চলচ্চিত্রটি একটি থ্রিলার ধরনের চলচ্চিত্র। ‘সাহেব বিবি গোলাম’ চলচ্চিত্রটি কলকাতার আঞ্চলিক বোর্ড ‘বিবি’কে বাদ দিতে বলেছিল। তারা চেয়েছিলেন চলচ্চিত্রের নাম হোক সাহেব গোলাম। ছবিটি মুক্তি পাওয়ার কথা ছিল ২০১৬ সালের ২২ জানুয়ারি। শেষ পর্যন্ত প্রায় আট মাস পরে চলচ্চিত্রটি মুক্তি পাচ্ছে।
এই চলচ্চিত্রে সঙ্গীত পরিচালনা করেছেন অনুপম রায়। তাছাড়া এই চলচ্চিত্রে আর গান করেছেন শ্রেয়া ঘোষাল, অঞ্জন দত্ত, এবং অনুপম নিজে।


title: উত্তর ভিনা

text: উত্তর ভিনা বা উত্তর দ্‌ভিনা নদী (রুশ - Се́верная Двина́ ; /ˈsʲevʲɪrnəjə dvʲɪˈna/; "সিয়েরভিরনাইয়া দ্‌ভিনা") হল উত্তর রাশিয়ার একটি নদী। ৭৪৪ কিলোমিটার বা ৪৬২ মাইল লম্বা এই নদীটি ইউরোপীয় রাশিয়ার ভলোগদা ওবলাস্ট ও আর্কানজেলস্ক ওবলাস্টের মধ্য দিয়ে প্রবাহিত হয়ে ভিনা উপসাগরে শ্বেত সাগরে পড়েছে। এর ডানদিকের উপনদী পেচোরার সাথে মিলিতভাবে এই নদীর মাধ্যমেই উত্তরপশ্চিম রাশিয়ার বৃষ্টিবিধৌত সমস্ত জল উত্তর মহাসাগরে গিয়ে পড়ে।


title: উত্তর ভিনা

text: এই নদীর গুরুত্বপূর্ণ উপনদীগুলি হল ভিচেগদা (ডানদিক), ভাগা (বামদিক) ও পেচোরা (ডানদিক)।


title: তেরিসা মে

text: তেরিসা মে () একজন ইংরেজ যৌন শিল্পী, অভিনেত্রী ও গ্লামার মডেল।


title: তেরিসা মে

text: ১৯৯২ সালে, তেরিসা "ফিওনা-কুপার.কম" নামক একটি পর্নোগ্রাফিক ওয়েবসাইটের জন্য একটি গ্লামার-ভিডিওতে কাজ করার মাধ্যমে তাঁর কর্মজীবন শুরু করেন। এই ভিডিওটিতে তিনি নিজে এলা ছদ্মনামটি ধরণ করেন।


title: তেরিসা মে

text: ১৯৯৭ সালে, "স্ম্যাক মায় বিচ আপ" শিরোনামের একটি সংগীত-ভিডিওতে যৌনাবেদক নর্তকীর ভূমিকা পালন করেন। পরবর্তীতে তিনি বিভিন্ন বি-গ্রেড চলচ্চিত্রে কাজ করেন। যার মধ্যে "এক্সটার্মিনেটর সিটি" এবং "ওয়ান মম্যান এন্ড হিজ ডগ" ইত্যাদি উল্লেখযোগ্য।


title: তেরিসা মে

text: অভিনয় ছাড়াও তেরিসা "হাসলার"-এর মত বিভিন্ন পুরুষদের যৌনাবেদনময়ী পত্রিকাতে মডেলিং-এর কাজও করেন।


title: তেরিসা মে

text: ব্রিটেনে ২০১৬ সালের সাধারণ নির্বাচনের পর প্রধানমন্ত্রী হিসেবে, ব্রিটেনের বিশিষ্ট রাজনীতিজ্ঞ টেরেসা মে'র নাম ঘোষণা করা হলে; কিছু লোক মনে করেন "অভিনেত্রী তেরিসা মে" ব্রিটেনের প্রধানমন্ত্রী নির্বাচিত হয়েছেন; এবং এর জন্য লোকেরা তার টুইটার হ্যন্ডেলে সংবর্ধনা পাঠানো শুরু করে। অবশ্য পরে, তিনি তাদের ভ্রান্তি দূর করেন।


title: গিয়াসিয়া মাদ্রাসা

text: গিয়াসিয়া মাদ্রাসা ছিল মধ্যযুগে মক্কা ও মদিনায় নির্মিত দুটি মাদ্রাসা। এই দুই প্রতিষ্ঠানকে বাঙালি মাদ্রাসাও বলা হত।


title: গিয়াসিয়া মাদ্রাসা

text: বাংলার সুলতান গিয়াসউদ্দিন আজম শাহ (শাসনকাল: ১৩৮৯-১৪১০ খ্রিষ্টাব্দ) মাদ্রাসা দুটি নির্মাণ করেন। এর মধ্যে মক্কার মাদ্রাসাটি বাব-ই-উম্মেহানিতে অবস্থিত ছিল। এখানে প্রসিদ্ধ চার মাজহাব তথা হানাফি, শাফি, মালিকি, হানবালি মাজহাবের অনুসারী ছাত্রদের পড়ালেখার ব্যবস্থা হয়। তৎকালীন আলেম তাকিউদ্দিন ফাসি এখানে শিক্ষকতা করেছেন। মদিনার মাদ্রাসাটি মসজিদে নববীর নিকটে হুসন-আল-আতিকে অবস্থিত ছিল। মাদ্রাসা প্রতিষ্ঠার জন্য সুলতান জায়গা ক্রয় করেছিলেন। এছাড়াও মাদ্রাসার ব্যয় নির্বাহের উদ্দেশ্যে প্রয়োজনীয় সম্পদ ক্রয়ের জন্য সুলতান অর্থ প্রেরণ করেছিলেন।


title: সাহেব বিবি গোলাম

text: সাহেব বিবি গোলাম বলতে বোঝানো যেতে পারেঃ


title: পোকেমন গো

text: পোকেমন গো () হল নিয়াটিক ইনকর্পোরেটেড নির্মিত এবং পোকেমন ফ্র্যানচাইজির অংশ, পোকেমন কোম্পানির প্রকাশিত একটি বাস্তবিক অবস্থান ভিত্তিক গেম, যা অ্যানড্রয়েড বা আই.ও.এস. ডিভাইসে খেলা যায়। এই গেমটি বিনামূল্যে খেলা যায় এবং এর জন্য জি.পি.এস. ও ইন্টারনেট কানেকশনের প্রয়োজন হয়। ৬ জুলাই ২০১৬ সালে এই গেমটি মুক্তি পায়।


title: অলিম্পিকে জ্যামাইকা

text: জ্যামাইকা প্রথম অলিম্পিক গেমসে অংশগ্রহণ করেছিল ১৯৪৮ সালে, এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। জামাইকা ১৯৬০ সালে ব্রিটিশ ওয়েস্ট ইন্ডিজ এর হয়ে অংশগ্রহণ করেছিল। শীতকালীন অলিম্পিক গেমসে জামাইকা ১৯৮৮ সাল থেকে অংশগ্রহণ শুরু করে। এর মধ্যে ২০০৬ শীতকালীন গেমসে অংশগ্রহণ করেনি।


title: অলিম্পিকে জ্যামাইকা

text: জামাইকান ক্রীড়াবিদগন গ্রীষ্মকালীন অলিম্পিক গেমসে ৬৭টি পদক জিতেছে, যার ৬৬টি পদকই দৌড়বাজীতে এবং ১টি সাইক্লিংয়ে। শীতকালীন অলিম্পিক গেমসে কোন পদক জিততে পারেনি।


title: অলিম্পিকে জ্যামাইকা

text: জামাইকার জাতীয় অলিম্পিক কমিটি ১৯৩৬ সালে গঠিত হয়।


title: ডোকরা

text: ডোকরা হল "হারানো মোম ঢালাই" পদ্ধতিতে তৈরি একটি শিল্প কর্ম। এই শিল্পের ইতিহাস প্রায় ৪০০০ হাজার বছরের পূরানো। সিন্ধু সভ্যতার শহর মহেঞ্জদোড়োতে প্রাপ্ত "ড্যান্সসিং গার্ল" বা "নৃত্যরত নারী মূর্তি" হল ডোকরা শিল্পের নিদর্শন। ভারত ছাড়াও চীন,মালয়েশিয়া,জাপান প্রভৃতি দেশে এই শিল্প কর্ম পাওয়া যায়। এটি একটি প্রাচীন শিল্প কর্ম।


title: ডোকরা

text:
মনে করা হয় মধ্যপ্রদেশ এর বাস্তর ও ছত্তিসগড়ে এই শিল্পের উদ্ভব হয়। পরে ঝাড়খণ্ড ও বিহার-এ ছড়িয়ে পড়ে। আরও পরে পশ্চিমবঙ্গ ও ওড়িশা রাজ্যে এর প্রসার ঘটে। বর্তমানে ডোকরা শিল্পে পশ্চিমবঙ্গ অন্যতম নাম।
ডোকরা শিল্প পদ্ধতি একটি জটিল ও সময় সাপেক্ষ, সূক্ষ্য শিল্প কর্ম। প্রথমে শিল্পীরা পুকুর থেকে লাল বা সাদা মাটি সংগ্রহ করে ও মাটির মণ্ড তৈরি করে; এর পর মাটি দিয়ে হাতে করে একটি অবয়ব তৈরি করে। অবয়বটির উপর মোম, তেল এর প্রলেপ দেওয়া হয় । শেষে নরম মাটির প্রলেপ দেওয়া হয়। এর পর এটিকে পোড়ানো হয়। ফলে মোম গলে একটি ছিদ্র দিয়ে বাইড়ে বেরিয়ে আসে ।এর পর ওই ছিদ্র দিয়ে গলানো পিতল ঢালা হয় এবং শক্ত হলে মূর্তিটি সংগ্রহ করা হয়। মূর্তিটি এর পর শিরিষ কাগজ দ্বারা ঘষে উজ্জল করা হয়।


title: ডোকরা

text: পশ্চিমবঙ্গে ডোকরা শিল্পের প্রসার ঘটে আজ থেকে কয়েকশো বছর পূর্বে। প্রধানত ঝাড়খণ্ড থেকে এই শিল্প পুরুলিয়া হয়ে এই শিল্প রাজ্যের পশ্চিম প্রান্তের বিভিন্ন জেলায় ছড়িয়ে পড়ে। সেগুলির মধ্যে অন্যতম জেলাগুলো হল- বাঁকুড়া, বর্ধমান, পুরুলিয়া ও পশ্চিম মেদিনীপুর। পশ্চিমবঙ্গের বাঁকুড়া জেলা-বিকনা, খাতডার লক্ষীসাগর, লাদনা,ছাতনা, শববেড়িয়া। বর্ধমান-গুসকরার দরিয়াপুর ও পুরুলিয়ার নাডিহায় ডোকার শিল্পের প্রধান কেন্দ্র গুলি অবস্থিত। এর মধ্যে বাঁকুড়ার বিকনা ও বর্ধমানের দরিয়াপুর উল্লেখযোগ্য। এই দুই জায়গার ডোকরা শিল্পের প্রসিদ্ধি জগৎজোড়া।


title: ডোকরা

text:
এই শিল্প কর্মের জন্য ১৯৬৬ সালে শুম্ভ কর্মকার,১৯৬৮ সালে দরিয়াপুর এর হারাধন কর্মকার,১৯৮৮ সালে মটর কর্মকার রাষ্ট্রপতি পুরস্কার পান।
বর্তমানে এই শিল্পের অবস্থা খুব ভাল না। বিভিন্ন কাঁচামালের দাম বৃদ্ধি এর মূল কারণ। এছাড়া সরকারি প্রচার কম। অনেক যায়গায় শিল্পির অভাব দেখা যাচ্ছে।
বর্তমানে পশ্চিমবঙ্গ সরকার ডোকরা শিল্প প্রসারের জন্য কাজ করছে।


title: সিদ্ধশিলা

text: জৈন বিশ্বতত্ত্ব অনুসারে, সিদ্ধশিলা হল ব্রহ্মাণ্ডের শীর্ষদেশে অবস্থিত একটি স্থান। জৈনরা বিশ্বাস করেন, যে মানব 'অরিহন্ত' হয়েছেন, অর্থাৎ অনন্ত শুদ্ধ জ্ঞান ('কেবল জ্ঞান') অর্জন করেছেন, তাঁরা মৃত্যুর পর মোক্ষ লাভ করে সিদ্ধশিলায় অবস্থান করেন। সিদ্ধশিলায় অবস্থানকারীদের বলা হয় 'সিদ্ধ'।


title: উইলিয়াম মরিস ব্রাউন

text:
উইলিয়াম মরিস ব্রাউন
(১৯১০-১৯৭৫) ফৌজদারহাট ক্যাডেট কলেজের প্রথম অধ্যক্ষ ছিলেন, যেটি বাংলাদেশের ১২ টি ক্যাডেট কলেজের মধ্যে অন্যতম। তিনি তখন নিউজিল্যান্ড আর্মি এর অবসরপ্রাপ্ত ল্যাফটেনেন্ট কর্নেল ছিলেন।


title: উইলিয়াম মরিস ব্রাউন

text: ১৯১০ সালে তিনি জন্মগ্রহণ করেন; ওয়াইকাটো প্রদেশে তিনি তার বিদ্যালয়ের দিনগুলো পার করেছেন। অকল্যান্ড শিক্ষক প্রশিক্ষণ কেন্দ্র থেকে ১৯৩০ সালে প্রশিক্ষণ এবং অকল্যান্ড বিশ্ববিদ্যালয় কলেজ হতে ডিগ্রি অর্জন করে তিনি সেখানে অনেক বিদ্যালয় ও কলেজে নিয়োজিত ছিলেন। ১৯৩১ সালে তিনি প্রথম অকল্যান্ড রেজিমেন্টে যোগ দেন। যুদ্ধের সময় তিনি রয়েল বিমান বাহীনির স্কোয়ারড্রন লিডার ছিলেন এবং পরে নিউজিল্যান্ড আর্মির ছিলেন। এরপর তিনি কিংস কলেজ হতে ভূগোলের ওপর অনার্স ডিগ্রি অর্জন করেন। তিনি স্কট পোলার গবেষণা ইন্সটিটিউট এ পর্বত, বরফ, তুষার ইত্যাদির উপর গবেষণা করেন। ১৯৫০ এর দশকে তিনি আবারো অধ্যাপনায় ফিরে আসেন সেনাবাহীনিতে যোগ দেওয়ার আগ পর্যন্ত।


title: উইলিয়াম মরিস ব্রাউন

text: মরিস ব্রাউন রয়েল ভৌগোলিক সংঘের সদস্য ছিলেন। তিনি একবার বলেছিলেন শুধু মাউন্ট এভারেস্টে ওঠার জন্যই তিনি এর সদস্য হয়েছিলেন।


title: উইলিয়াম মরিস ব্রাউন

text: তিনি নিউজিল্যান্ডের হয়ে ইউ এন এ কাজ করেছিলেন। কাশ্মির এ ইউনিমজিপ এর হয়ে কাজ করেছেন। এরপর মধ্য প্রাচ্যে কিছু বছর কাটিয়ে ১৯৫৮ সালে তিনি ফৌজদারহাট ক্যাডেট কলেজ এ যোগ দেন।


title: উইলিয়াম মরিস ব্রাউন

text: সাত বছর তিনি ফৌজদারহাট ক্যাডেট কলেজ এ নিয়োজিত ছিলেন। তার সময়ে কলেজটি অনেকদূর অগ্রসিত হয়েছিল এবং বাংলাদেশে ক্যাডেট কলেজ শিক্ষা পদ্ধতির অনেক উন্নতি হয়েছিল। কর্ণেল মরিস ব্রাউনের নীতিবাক্য ছিল "তোমার দেশকে ভালোবাসো, সত্যি কথা বল এবং সময়ের মূল্য দাও"। তার সহধর্মিণী জনাবা ব্রাউন তাকে ক্যাডেট কলেজের অনেক কাজে সহযোগিতা করেছেন।


title: রবি শঙ্কর (আধ্যাত্মিক নেতা)

text: রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।


title: রবি শঙ্কর (আধ্যাত্মিক নেতা)

text: রবি শঙ্কর নিম্নোলিখিত বইগুলোর রচয়িতা:


title: উইলিয়াম ক্যাম্পবেল

text: উইলিয়াম ক্যাম্পবেল বা বিল ক্যাম্পবেল দ্বারা নির্দেশ করা হতে পারে:


title: রবি শঙ্কর (দ্ব্যর্থতা নিরসন)

text: রবিশঙ্কর (১৯২০-২০১২), ভারতীয় সঙ্গীতশিল্পী ও সেতারাবাদক।


title: রবি শঙ্কর (দ্ব্যর্থতা নিরসন)

text: রবি শঙ্কর বলতে আরও বোঝানো যেতে পারে:


title: অজয় চক্রবর্তী

text: পণ্ডিত অজয় চক্রবর্তী (জন্ম: ২৫ ডিসেম্বর, ১৯৫২) প্রথীতযশা ভারতীয় হিন্দুস্তানী শাস্ত্রীয় গায়ক, সুরকার, গীতিকার ও গুরুদেব। তাঁকে ভারতীয় শাস্ত্রীয় সঙ্গীতের অন্যতম প্রবাদপ্রতিম ব্যক্তিত্ব হিসেবে বিবেচনা করা হয়ে থাকে।


title: অজয় চক্রবর্তী

text: পাতিয়ালাকাসুর ঘরানায় তাঁর সবিশেষ দক্ষতা থাকলেও মূলতঃ তিনি উস্তাদ বড়ে গুলাম আলী খান ও উস্তাদ বরকত আলী খান সাহেবের গায়কী ঢংয়ের প্রতিনিধিত্ব করছেন। এছাড়াও ভারতের অন্যান্য প্রধান শাস্ত্রীয় ঘরানা বিশেষতঃ ইন্দোর, দিল্লি, জয়পুর, গোয়ালিয়র, আগ্রা, কিরানা, রামপুর এবং এমনকি দক্ষিণ ভারতের কার্নাটিক সঙ্গীতেও তাঁর দখল রয়েছে।


title: অজয় চক্রবর্তী

text: হিন্দু ব্রাহ্মণ পরিবারের সন্তানরূপে পশ্চিমবঙ্গের কলকাতায় জন্মগ্রহণ করেন। বাবা শ্রী অজিত চক্রবর্তী নিজ জন্মভূমি বাংলাদেশ থেকে ভারত বিভাজনের সময় চলে আসেন। ছোট সন্তান সঞ্জয় চক্রবর্তীকে নিয়ে শ্যামনগরে বসবাস করতে থাকেন।


title: অজয় চক্রবর্তী

text: মর্যাদাপূর্ণ কলকাতার রবীন্দ্র ভারতী বিশ্ববিদ্যালয় থেকে সঙ্গীত বিষয়ে স্নাতক ও স্নাতকোত্তর ডিগ্রি লাভ করেন। এরপর ১৯৭৭ সালে আইটিসি সঙ্গীত গবেষণা অকাদেমিতে যোগ দেন। এখানকার একমাত্র স্বর্ণপদকধারী হিসেবে বিশেষজ্ঞ কমিটির সদস্য হন ও জ্যেষ্ঠ গুরু হিসেবে অদ্যাবধি শিক্ষা বিষয়ের নীতি-নির্ধারকের দায়িত্ব পালন করছেন।


title: অজয় চক্রবর্তী

text: প্রয়াত পিতা শ্রী অজিত কুমার চক্রবর্তী তাঁর প্রথম গুরু ছিলেন। এরপর শ্রী পান্নালাল সামন্ত ও শ্রী কানাইদাস বৈগারী'র কাছ থেকে সঙ্গীতে প্রশিক্ষণ নেন। পরবর্তীকালে পদ্মভূষণ পদকপ্রাপ্ত পণ্ডিত জ্ঞানপ্রকাশ ঘোষের কাছে দীক্ষিত হন। অরুণ ভাদুড়ি ছিলেন তার অগ্রজ গুরু ভাই। তারপরও তাঁর প্রশিক্ষণ নেয়া অব্যাহত ছিল। এবার তিনি উস্তাদ বড়ে গুলাম আলী খানের সন্তান উস্তাদ মুনাওয়ার আলী খান তাঁর দীক্ষাদাতা হন।


title: অজয় চক্রবর্তী

text: এ পর্যন্ত শতাধিক গানের এলবাম প্রকাশ করেছেন। এর অধিকাংশই ভারত, মার্কিন যুক্তরাষ্ট্র, কানাডা, যুক্তরাজ্য ও জার্মানি থেকে বের হয়েছে। রেকর্ডগুলোয় অনেক বিশুদ্ধ শাস্ত্রীয় সুরের সম্মিলন ঘটেছে। এছাড়াও সরাসরি সঙ্গীত প্রদর্শনসহ সঙ্গীতের অনেক গোত্র যেমন: ঠুমরী, দাদরা, ভজন এবং শ্যামাসঙ্গীতের ন্যায় আধ্যাত্মিক গান অন্তর্ভুক্ত হয়েছে। অনেকসংখ্যক বাংলা গানের মধ্যে রবিঠাকুর ও কাজী নজরুল ইসলামের গানেও পারদর্শী তিনি।


title: অজয় চক্রবর্তী

text: নিজ গুরুদেব জ্ঞান প্রকাশ ঘোষের অণুপ্রেরণায় শ্রুতিনন্দন নামে সঙ্গীত প্রতিষ্ঠান প্রতিষ্ঠা করেন। এ প্রতিষ্ঠানের মাধ্যমে প্রচলিত ভারতীয় রাগ সঙ্গীত সংরক্ষণ ও বিস্তৃতির পদক্ষেপ নেয়া হয়েছে। ৯০-এর দশকের শেষার্ধ্ব থেকে কিশোর প্রতিভাদেরকে তাঁর সঙ্গীত বিদ্যালয়ে শিক্ষা দিচ্ছেন।


title: অজয় চক্রবর্তী

text:
তাঁকে ভারতীয় শাস্ত্রীয় সঙ্গীতের অন্যতম সঙ্গীত কিংবদন্তি হিসেবে বিবেচনা করা হয়ে থাকে। অনেকগুলো পদকপ্রাপ্তি ঘটেছে তাঁর। তন্মধ্যে ২০১১ সালে ভারতের সর্বোচ্চ গৌরবান্বিত ও ভারত সরকার প্রদত্ত পদ্মশ্রী পদক, ১৯৯৯-২০০০ সালে দিল্লিতে সঙ্গীত নাটক অকাদেমি পুরস্কার, ১৯৯৩ সালে জাতীয় পুরস্কার কুমার গৌরব ও ১৯৮৯ সালে মুক্তিপ্রাপ্ত বাংলা চলচ্চিত্র ছন্দনীড়ের জন্য শ্রেষ্ঠ পুরুষ কণ্ঠশিল্পীর পুরস্কার লাভ করেন তিনি। প্রথম ভারতীয় কণ্ঠশিল্পী হিসেবে পাকিস্তান ও চীন সরকারের কাছ থেকে আমন্ত্রণ লাভ করেন। জাজ সঙ্গীতের জন্মস্থান নিউ অর্লিয়েন্সে সঙ্গীত প্রদর্শনের পর তাঁকে সম্মানসূচক নাগরিকত্ব প্রদান করা হয়।
নিজ রাজ্য পশ্চিমবঙ্গ থেকে সাবেক ও বর্তমান উভয় মূখ্যমন্ত্রী থেকেই সম্মাননা পেয়েছেন। ২০১২ সালে পশ্চিমবঙ্গের মূখ্যমন্ত্রী মমতা বন্দ্যোপাধ্যায় কর্তৃক রাজ্যের সর্বোচ্চ দুই সম্মাননা - মহাসঙ্গীত সম্মান ও বঙ্গভূষণ লাভ করেন। একই সালে আলভাস বিরাসাত পুরস্কার পান তিনি। ভারতের স্বাধীনতা দিবসে বিবিসি'র সূবর্ণজয়ন্তীতে আমন্ত্রিত হন। ২০১৫ সালে মধ্যপ্রদেশের মূখ্যমন্ত্রী কর্তৃক জাতীয় তানসেন সম্মান লাভ করেন।


title: অজয় চক্রবর্তী

text: চন্দনা চক্রবর্তীর সাথে বৈবাহিক সম্পর্ক স্থাপন করেন তিনি। তাঁদের কন্যা কৌশিকী চক্রবর্তী হিন্দুস্তানী শাস্ত্রীয় সঙ্গীতের প্রথীতযশা কণ্ঠশিল্পী। পুত্র অঞ্জন চক্রবর্তী সাউন্ড ইঞ্জিনিয়ার ও সঙ্গীত পরিচালক।


title: শ্রুতি

text: হিন্দুশাস্ত্রমালায় ধর্ম-সম্পর্কিত শ্রুত বা "দৃষ্ট আদি চিন্তারাশিকে শ্রুতি"' বিন্যাসে বিন্যস্ত করা হয় । শাস্ত্রীয় এ মালিকাটি গঠিত হয়েছে ন্যূনতম ৭৬-গ্রন্থমালায় (৪ বেদ , ৬ বেদাঙ্গ , ১৮ ব্রাহ্মণ , ৯ আরণ্যক , ১৩ উপনিষদ , ৪ উপবেদ , ২০ সংহিতা বা স্মৃতি বা নীতিশাস্ত্র ও ২ সমন্বয়ী - গীতা ও ব্রহ্মসূত্র) ।


title: শ্রুতি

text:
বেদ পরবর্তী এমন নামাঙ্কিত গ্রন্থগুলি ‘স্মৃতি’ নামে চিহ্নিত হলেও মূলত শ্রুতিগ্রন্থাদির ব্যাখ্যা-বিশ্লেষণাত্মক গ্রন্থ ব'লে শ্রুতিমালার ২য় বেদাঙ্গ কল্প পর্যায়ভুক্ত শ্রুতিশাস্ত্র । শ্রুতিশাস্ত্রের তুলনায় স্মৃতিশাস্ত্রের আনুশাসনিক গুরুত্ব কম । স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন । বেদাঙ্গ , হিন্দু মহাকাব্য , ধর্মসূত্র , হিন্দু দর্শন , পুরাণ , কাব্য , ভাষ্য এবং রাজনীতি , নৈতিকতা , সংস্কৃতি , শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত ।
সমন্বয়ী গীতা ১৮ অধ্যায়ে ৭০০ ও ব্রহ্মসূত্র ৪×৪=১৬ অধ্যায়ে ৫৫৫ শ্লোক বা পংক্তি ধারণ ক'রে বর্তমানে নানামুখী ব্যাখ্যাসহ বিভিন্ন ভাষাতে প্রাপ্য ।


title: নগাঁও লোকসভা কেন্দ্র

text: নগাঁও আসামের একটি লোকসভা কেন্দ্র।


title: নগাঁও লোকসভা কেন্দ্র

text: নগাঁও লোকসভা সমষ্টির অন্তর্গত বিধান সভা সমষ্টিসমূহ নিম্নে উল্লেখ করা হল:


title: সইচিরো হোন্ডা

text: জাপানের হামামাতসু ছোট শহরে তাঁতি মা আর কামার বাবার ঘরে জন্ম গ্রহন করেন হোন্ডা।


title: ২০১৬ নিস আক্রমণ

text:
২০১৬ সালে ১৪ জুলাই, বৃহস্পতিবার রাত ১০টার পর "মোহামেদ লাউয়েজ বুলে" নামে এক ৩১ বছর বয়সী ফ্রাঙ্কো-তিউনিসীয় নাগরিক বাস্তিল দিবসে একটি ৩২ টন ওজনের ভারী ট্রাক নিয়ে ফ্রান্সের নিস শহরের এক সড়কে উৎসবে মাতয়ারা জনতার উপর দিয়ে চালিয়ে নিয়ে যান প্রায় ২ কিলোমিটার। এর ফলে ৮৪ জনের মৃত্য হয় ও ২০২ জন আহত হয়। আহতদের মধ্যে ৫২ জনের আঘাত গুরুতর। নিহতদের মধ্যে ১০ জনেরও বেশি শিশু। এটি ২০১৫ সালের জানুয়ারি ও নভেম্বরে ঘটে যাওয়া হামলার পর ফ্রান্সের বুকে তৃতীয় জঙ্গি হামলা।
হামলাকারী মোহামেদ লাউয়েজ বুলে'র জন্ম তিউনিসিয়ায় হলেও তিনি বর্তমানে কর্মসূত্রে ফ্রান্সে বসবাস করতেন। ২০১৯ সালের জানুয়ারি মাস পর্যন্ত সেদেশে কাজ করার পারমিটও তাঁর ছিল। এর আগে তিনি ছিঁচকে চুরি, প্রভৃতি বিভিন্ন ছোটখাট অপরাধে যুক্ত ছিলেন। সেই কারণে পুলিশের খাতায় তাঁর নামও ছিল। নিস হামলার মাধ্যমে তিনি ৮৪ জনেরও বেশি মানুষকে হত্যা করেন।
কেন্দ্রীয় ইউরোপীয় গ্রীষ্মকাল সময় ২২:১০-এর দিকে একটি বড় সাদা রঙের ট্রাক নিস শহরের একটি খোলা চত্বরের দিকে দ্রুত গতিতে এগিয়ে আসতে দেখা যায়। এসময় ট্রাকটি এলোপাতাড়ি চলছিল। হঠাৎ ট্রাকটি বাঁক নিয়ে রাস্তা থেকে সড়ে চত্বরের দিকে আসতে থাকে। ২২:৪০ এর সময় আতশবাজি খেলার সমাপনী পর্ব চলছিল। এ'সময় ট্রাকটি লেভাল শিশু হাসপাতালের বিপরীতে থাকা যান প্রতিবন্ধকগুলো ভেঙে ফেলে। এক মোটর সাইকেল আরোহী সম্ভবত বিষয়টি বুঝতে পেরে ট্রাকটিকে থামাতে সেটিকে অতিক্রম করে গিয়ে ট্রাকের চালকের আসনের পাশের দরজা খুলতে গিয়ে ট্রাকের চাকার তলে পতিত হন। এটি দেখে স্থানীয় পুলিশ ট্রাকটিকে লক্ষ্য করে গুলি চালাতে শুরু করে। এ'সময় ট্রাকের চালক গতি বাড়িয়ে দেন, উত্তর-পূর্বে এগোতে থাকেন এবং চত্বরে সমবেত অসংখ্য মানুষের উপরে হামলা করেন। পুলিশ ক্রমাগত গুলি করে ট্রাকটিকে থামাবার চেষ্টা করলে চালকও পালটা গুলি ছোড়েন। এছাড়া চালক সমবেত জনতার উপরেও গুলি চালাতে থাকেন। এইভাবে প্রায় দুই কিলোমিটার ট্রাকটি চলতে থাকায় অগণিত মানুষ হতাহত ও নিহত হন। পরে একটি হোটেলের সামনে ট্রাকটিকে ঘিরে ধরে পুলিশ। পুলিশের ক্রমাগত গুলিতে ট্রাকটি ক্ষতিগ্রস্থ হয় এবং ট্রাকের চালকও নিহত হন। ট্রাকের ভেতর থেকে পুলিশ একটি ম্যাগাজিন, বন্দুক, ফাঁকা গ্রেনেড ও একটি খেলনা এম১৬ রাইফেল উদ্ধার করে।


title: প্রভজ্যোৎ কউর

text: প্রাভজোৎ কউর একজন বিখ্যাত পাঞ্জাবি লেখক এবং কবি। তিনি ৬ জুলাই ১৯২৪ সালে তৎকালিন ব্রিটিশ ইন্ডিয়া শাসিত গুজরাটে জন্মগ্রহন করেন।তিনি তার কবিতার সংগ্রহ পাব্বি এর  জন্য ১৯৬৪ সালে সাহিত্য অকাদেমি পুরস্কার লাভ করেন। তিনি ১৯৬৭ সালে পদ্মশ্রী এওয়ার্ড লাভ করেন। ১৯৬৮ সালে অর্জন করে লা রোজ ডে ফ্রান্স। আমেরিকা এর কবিতা সোসাইটির তাঁকে ডিস্টিংগুইশড অর্ডার অব পোয়েট্রি এ ভুষিত করেছে।


title: মনদীপ কউর

text: মানদীপ কউর (জন্ম: ১৯ এপ্রিল ১৯৮৮) একটি ভারতীয় ক্রীড়াবিদ যিনি প্রধানত ৪০০ মিটার প্রতিযোগিতায় অংশগ্রহন করেন। তিনি ২০০৮ অলিম্পিক গেমসে অংশ নেন, কিন্তু প্রথম রাউন্ড পাস করতে ব্যর্থ হন। মানদীপ কউর ২০১০ কমনওয়েলথ গেমস এবং ২০১০ এবং ২০১৪ এশিয়ান গেমসে মহিলাদের ৪ x ৪০০ মিটার রিলে ইভেন্টে স্বর্ণ পদক জিতেছেন।


title: মনদীপ কউর

text: ২৯ জুন ২০১১, রয়টার্স রিপোর্ট করেন যে, তিনি এনাবলিক স্টেরয়েড মেথানডিয়েনঅন এর জন্য ইতিবাচক পরীক্ষিত হয়েছে এবং অফ সিজন টেষ্ট এ স্ট্যানজোলোল। একই দিনে ভারতীয় এ্যাথলেটিক ফেডারেশান ও একই ঘোষনা দেন।


title: মনদীপ কউর

text: তিনি ফলাফল এর জন্য দায়ী করেন দূষিত খাবার কে এবং এই রিপোর্ট কে প্রত্যাখান করেন। ৬ জন ভারতীয় ৪০০ মিটার দৌড়বিদকে প্রত্যক্ষ করে এই একই ফলাফল পাওয়া গেলে ভারতীয় স্পোর্টস মিনিষ্টার কর্তৃক কোচকে বরখাস্ত করা হয়।


title: হোলি, পাঞ্জাব

text: অধুনা পাঞ্জাবের মুলতান প্রদেশের প্রহ্লাদপুরী মন্দির থেকে হোলি উৎসবের উৎপত্তি। পিতা হিরণ্যকশিপুর অত্যাচার থেকে বাঁচানোর জন্যে বিষ্ণুর অবতার নৃসিংহের উদ্দেশ্যে এই মন্দিরটি তৈরি করেন প্রহ্লাদ। এই হোলি উৎসবের মাধ্যমেই আবার বসন্তকালের সূচনা হয় । ফাগুনী পূর্ণিমার রাতে হোলিকাদহন উৎসবের মাধ্যমে পাঞ্জাবে দুদিন ব্যাপী হোলি উৎসবের সূচনা হয়।পরের দিন অর্থাৎ চেত (বাংলায় চৈত্র) মাসের প্রথম দিনে হোলি পালিত হয়।


title: হোলি, পাঞ্জাব

text:
হোলি শব্দের উৎপত্তি হয়েছে হোলা থেকে। যার অর্থ হল আগাম ফসলের প্রত্যাশায় ঈশ্বরকে ধন্যবাদ জ্ঞাপন। সংস্কৃত শব্দ হোলকা অর্থাৎ অর্ধ-পক্ব শস্য থেকেও হোলি শব্দটির উৎপত্তি হয়েছে বলে মনে করা হয়। এখনও এই সমস্ত অঞ্চলে হোলির দিনে অর্ধ পক্ব গম এবং ছোলা খাওয়ার রীতি আছে।
পাঞ্জাবে হোলির দু মাস পরে অর্থাৎ বৈশাখ মাসে গম কাটা হয়ে থাকে, তাই অনেকসময় এই হোলি উৎসবকে আগাম শস্য সংগ্রহ করার উৎসব হিসাবে চিহ্নিত করে কৃতজ্ঞতাজ্ঞাপন করা হয়।
হিরণ্যকশিপুর কনিষ্ঠ ভগিনী হোলিকার নামানুসারে হোলি শব্দটির উৎপত্তি হয়েছে বলে মনে করা হয়। ভ্রাতুষ্পুত্র প্রহহ্লাদকে হত্যা করার প্রয়াসে আগুনে পুড়ে এই হোলিকার মৃত্যু হয়।


title: হোলি, পাঞ্জাব

text:
নিজের প্রতি ভক্তি তে খুশি হয়ে ভগবান বিষ্ণু রাজা হিরণ্যকশিপুকে কিছু বিশেষ ক্ষমতা দিয়েছিলেন, কিন্ত পরবর্তী কালে অত্যন্ত অহংকারী এই রাজা বিষ্ণুর উপাসনা বন্ধ করে সমগ্র মুলতানবাসি কে নিজের উপাসনা করতে বাধ্য করেন। হিরণ্যকশিপু পুত্র প্রহ্লাদ ছিলেন প্রকৃত বিষ্ণু ভক্ত, তিনি কখনওই বিষ্ণুর উপাসনা পরিত্যাগ করে পিতার উপাসনা করতে রাজি ছিলেন না।
হিরণ্যকশিপু প্রহ্লাদ কে মেরে ফেলার জন্যে বিষ প্রয়োগ করেন, মত্ত হাতীর পায়ের নীচে ফেলে দেন, বিষধর সাপেদের সঙ্গে কারারুদ্ধ করে রাখেন, কিন্তু কোনভাবেই তাকে হত্যা করতে সক্ষম হন নি। অতঃপর তিনি ভগিনী হোলিকার সাহায্যে প্রহ্লাদকে হত্যার পরিকল্পনা করেন।


title: হোলি, পাঞ্জাব

text:
কিন্তু অদ্ভুতভাবে, আগুনে পুড়ে হোলিকার মৃত্যু হয়। হোলিকার একটি মন্ত্রপূত শাল ছিল, যা তাকে আগুনের হাত থেকে রক্ষা করত।
হিরণ্যকশিপুর একটি চিতার উপর হোলিকার অঙ্কদেশে প্রহ্লাদকে বসতে বাধ্য করেন।


title: হোলি, পাঞ্জাব

text: কথিত আছে, প্রহ্লাদ আগুন প্রবেশ করামাত্র প্রবল শক্তিশালী বাতাস বইতে থাকে এবং সেই মায়াবী শাল হোলিকার পরিবর্তে প্রহ্লাদকে আবৃত করে রাখে। আগুনে পুড়ে হোলিকার মৃত্যু হয়। হোলিকা দহনের সময় নৃসিংহরুপী বিষ্ণু হিরণ্যকশিপুরের উপর ঝাঁপিয়ে পড়েন এবং তাকে দু টুকরো করে ফেলে হত্যা করেন। মুলতানের সূর্য মন্দির এই ঘটনার সাক্ষ্য দেয় এবং এটিকে এই ঘটনার স্মারক মন্দির হিসাবে মনে করা হয়ে থাকে।


title: হোলি, পাঞ্জাব

text:
পাঞ্জাবে নয় দিন ব্যাপী হোলাষ্টক উৎসব হিসেবে হোলি পালিত হয়। হোলাষ্টক অর্থাৎ হোলা এবং অষ্টক, যার মানে হোলির আগের আট দিন ধরে চলা এই উৎসব। রং এবং গুলাল এর মাধ্যমে হোলির দিনে এই হোলাষ্টক উৎসব শেষ হয়। হোলাষ্টক হোলির সূচনা করে। এছাড়াও, হোলিকা দহন অনুষ্ঠানের প্রস্তুতি এদিন থেকেই শুরু হয়ে যায়।
হোলিকা দহনের আট দিন আগে থেকে হোলিকা পূজন শুরু হয়। পুজাস্থান প্রথমে পবিত্র জলের ছিটে দিয়ে পরিষ্কার করা হয়। তারপর, এই জায়গায় দুটো কাঠি রাখা হয়ে থাকে, যার মধ্যে একটি প্রহ্লাদ এবং অন্যটি হোলিকাকে ব্যক্ত করে। ঘুঁটে, শুকনো কাঠ এবং ঘাস এই দুই কাঠির মাঝখানে রাখা হয়। হোলাষ্টক থেকে শুরু করে হোলিকা দহনের দিন অবধি প্রতিদিন কিছু ছোট ছোট কাঠের টুকরো এবং কাঠি জড়ো করা হয়। হোলিকা দহনের সময় এটিকেই হোলিকার প্রতীকী কুশপুত্তলিকা হিসাবে দাহ করা হয়। সেই সময়, এই কুশপুত্তলিকার উপর কিছুটা রং ছড়িয়ে দেয়ার প্রচলন আছে। রাজা রঞ্জিত সিংহ সপ্তাহ ব্যাপী এই হোলি উৎসব পালন করতেন।


title: হোলি, পাঞ্জাব

text:
এই রেওয়াজ মূলত পশ্চিম পাঞ্জাব এবং পূর্ব পাঞ্জাবের হোলি দিনে পালিত হয় । একটি মাটির ঘড়ার মধ্যে মাখন এবং দুধ রেখে উঁচু স্থানে ঝুলিয়ে রাখা হয় । প্রায় ছয়জন পুরুষ মিলে একে অপরের কাঁধে হাত দিয়ে দাঁড়িয়ে এবং মাথার সাহায্যে একটি পিরামিড তৈরি করে এবং আরও কয়েকজন এই পিরামিড আরোহণ করে ঘড়াটা ভেঙ্গে ফেলে। আর অন্য যারা এই পিরামিডে ওঠেনি, তারা বাইরে থেকে রং আর জল ছুঁড়তে থাকে। ভগবান শ্রীকৃষ্ণের ননী চুরির ঘটনার পুনরাবৃত্তি করা হয় এই অনুষ্ঠানে।
পাঞ্জাবের মানুষ হোলি উদযাপনের সময় একে অপরের উপর গুঁড়ো রং নিক্ষেপ করে থাকে।


title: হোলি, পাঞ্জাব

text:
পাঞ্জাবে দশেরা,কড়বা চৌথ,হোলি বা দীপাবলী মত উৎসবে, গ্রামের ঘরের মাটির দেয়ালে ও আঙ্গিনায় একরকম আলপনা দেওয়া হয়। ধন-সম্পদের দেবী লক্ষ্মীর কাছ থেকে আশীর্বাদ চাওয়া হয়ে থাকে এই ধরনের আলপনার মাধ্যমে।
কৃষিজীবী গ্রাম্য মহিলার রূপ দেওয়া হয় এই আলপনার মাধ্যমে। কিছু নির্দিষ্ট গাছের নকশা, ফুল, পর্ণাঙ্গ, লতা, ময়ূর, পালকী, জ্যামিতিক নকশা এবং তার সঙ্গে উল্লম্ব, অনুভূমিক এবং তির্যক রেখার সঙ্গমে তৈরি হওয়া সরল, নির্বস্তুক নিগূঢ়তা এই ধরনের শিল্পকর্মের গুরুত্ব প্রকাশ করে।


title: হোলি, পাঞ্জাব

text: হোলি উৎসবের মাধ্যমে পাঞ্জাবে শীতকালের সমাপ্তি হয় । এখানে শীতকাল সাধারণত দুভাগে বিভক্ত । পাঞ্জাবি মাস মাঘর এবং পোহ কে নিয়ে হেমন্ত এবং মাঘ ও ফাগন কে নিয়ে শিশির। হোলিকা দহনের দ্বারা শিশিরের সমাপ্তি এবং হোলি র মাধ্যমে বসন্তের সূচনা হয়ে থাকে।


title: হোলি, পাঞ্জাব

text: শিখদের ধর্ম গ্রন্থ শ্রী গুরু গ্রন্থ সাহিবজি তে ঈশ্বরের সেবার উদ্দেশে হোলি উদযাপন করার নির্দেশ আছে। হোলিতে ব্যবহৃত বিভিন্ন রংগুলি ঈশ্বরের করুণা কে ব্যক্ত করে।


title: দক্ষিণাপণ

text: দক্ষিণাপণ হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি শপিং মল। এটি ঢাকুরিয়া অঞ্চলে ঢাকুরিয়া উড়ালপুলের ডান দিকে গড়িয়াহাট রোডের উপর অবস্থিত। কলকাতা ইমপ্রুভমেন্ট ট্রাস্ট এই শপিং মলটি নির্মাণ করেছে। এটি একটি মুক্ত সাংস্কৃতিক কেন্দ্র ও বাজার চত্বর। এখানে হস্তচালিত তাঁতবস্ত্র, কুটির শিল্প, বস্ত্র, আসবাব, মণিহারী দ্রব্য ও ইমিটেশন গয়নার অনেকগুলি দোকান আছে। মধুসূদন মঞ্চ এই বাজার চত্বরের পাশেই অবস্থিত।


title: ক্যালকাটা হিস্টোরিক্যাল সোসাইটি

text: ক্যালকাটা হিস্টোরিক্যাল সোসাইটি ছিল ১৯০৭ সালে প্রতিষ্ঠিত একটি ভারতীয় ইতিহাস বিদ্যাচর্চা কেন্দ্র। এই প্রতিষ্ঠান থেকে "বেঙ্গল, পাস্ট অ্যান্ড প্রেসেন্ট" নামে একটি পত্রিকা প্রকাশ করা হত। ওয়াল্টার কে. ফার্মিংগার এই পত্রিকার প্রথম সম্পাদক ছিলেন।


title: চ্যাপলিন সিনেমা

text: চ্যাপলিন সিনেমা ছিল ভারতের পশ্চিমবঙ্গ রাজ্যের রাজধানী কলকাতা শহরের সবচেয়ে পুরনো একক-পর্দা সিনেমা হল। এটির ঠিকানা ছিল ৫/১ চৌরঙ্গী প্লেস। ১৯০৭ সালে জামশেদজি ফ্রামজি ম্যাডান এই সিনেমা হলটি চালু করেন।


title: চ্যাপলিন সিনেমা

text: ১৯০৭ সালে জামশেদজি ফ্রামজি ম্যাডান চ্যাপলিন সিনেমা প্রতিষ্ঠা করেন। সেই সময় এই হলটির নাম ছিল এলফিনস্টোন পিকচার প্যালেস। পরবর্তীকালে এর নাম পরিবর্তন করে রাখা হয়েছিল মিনার্ভা থিয়েটার। এই সিনেমা হলে উত্তম কুমারের বাবা প্রোজেক্টার চালাতেন। বেশ কয়েক দশক ধরে এই সিনেমা হলটির অবস্থা খারাপ থাকার পর কলকাতা পৌরসংস্থা এটি অধিগ্রহণ করে এবং ১৯৮০-এর দশকে এর নামকরণ করে চ্যাপলিন সিনেমা। বেশ কয়েক বছর বন্ধ থাকার পর ২০১৩ সালে পৌরসংস্থা এই হলটি ভেঙে দেয়।


title: সিলেট অঞ্চলে উপাসিত লৌকিক দেব-দেবী

text: সিলেট অঞ্চলে উপাসিত লৌকিক দেব-দেবী বলতে বুঝানো হয় সিলেটের স্থানীয় পর্যায়ে ধর্ম ও অন্যান্য ভেদাভেদ নির্বিশেষে একই পেশাজীবিদের মধ্যে পূজিত কিছু নির্ধারিত দেব-দেবীগণকে। সিলেট, উত্তর পূর্ব বাংলাদেশের একটি প্রধান শহর এবং আটটি বিভাগের মধ্যে একটি।বৃহত্তর সিলেটি সমাজভুক্ত অঞ্চল যেমন ভারতের বরাক উপত্যকার অন্তর্গত করিমগঞ্জ জেলা, হাইলাকান্দি জেলা ও কাছাড় জেলাতেও এই লৌকিক দেব-দেবীরা পূজিত হন।


title: সিলেট অঞ্চলে উপাসিত লৌকিক দেব-দেবী

text: সিলেট অঞ্চলের লৌকিক দেব-দেবীর মধ্যে ৭ জন প্রধান; যারা নিম্নরূপে বর্ণিত:শাস্ত্রীয় ষষ্টি দেবী এবং সুবচনী দেবীর সাথে প্রচুর সাদৃশ্যযুক্ত। এই দেবী শুভকর্ম যেমন- বিবাহ, নারীর উর্বরতা, শিশু জন্ম ও শিশুর রক্ষণাবেক্ষণের সাথে সংযুক্ত। শেওড়া গাছ(যাকে স্থানীয় সিলেটি বাংলায় রুপসী গাছ বলা হয়) হল দেবীর আবাস এবং কারো বিবাহের পূর্বে কিংবা কোনও শিশু জন্মের এক মাস অতিবাহিত হবার পরের ব্রত দিবসে কিংবা শিশুর অন্নপ্রাশনের আগে পূজারিনী স্বয়ং বেজোড় সংখ্যার ব্রতী সহ গাছের গোড়ায় কিংবা কলা গাছের কান্ড দিয়ে তৈরি ভেলায় রুপসী গাছের ডাল স্থাপন করে এই পূজা সম্পন্ন করেন। সাধারণত সধবা নারীরাই রুপসী পূজার ব্রতী হয়ে থাকেন এবং ফল, নৈবদ্য ইত্যাদি নিরামিষ দ্রব্যর ভোগ নিবেদন করা হয়। ইদানীং ব্রাহ্মণ পুরোহিত দ্বারাও এই পূজা করানো হয়ে থাকে। পশ্চিমবঙ্গে পূজিত বুড়ি মা/বুড়ি ঠাকুরানী/বুড়ি-গোসাঈনীর সাথেও এনার সাদৃশ্য বিদ্যমান।


title: সিলেট অঞ্চলে উপাসিত লৌকিক দেব-দেবী

text: এই মহা শক্তিশালী পুরুষ দেবতা বন, জঙ্গল, টিলা-পাহাড়, জলাভূমি ইত্যাদির রক্ষাকর্তা হিসেবে সন্মানিত এবং তাঁর আরাধনা নিম্নবর্গীও হিন্দু সমাজ এবং গ্রাম্য মুসলিম সমাজে বহুল প্রচলিত। বিশেষত নতুন রাস্তা তৈরির সময়, বনজঙ্গল কেটে কাঠ, বাঁশ, লাল মাটি, বালু ইত্যাদি সংগ্রহর আগে, মাছ ধরবার মরশুমের পূর্বে কিংবা বাড়ী তৈরি আরম্ভ করবার আগে উভয় সম্প্রদায় কর্তৃক বাদশাকে সিন্নি চড়ানো হয়ে থাকে। সময় বিশেষে গাঞ্জা এবং শোল অথবা গজার মাছ পুড়িয়েও ভোগ হিসেবে নিবেদন করা হয়। অমিত শক্তিশালী এই দেবতার দয়া হলে অপরিসীম ধন ও শক্তিলাভ সম্ভব বলে কথিত। এই দেবের কোনও মন্দির স্থাপন করা হয় না এবং বনাঞ্চলের কোনও প্রাচীন বনস্পতিতে(বট/ অশথ্ব/ চাম কাঁঠাল)ওনার আবির্ভাব উপলব্ধি করে তার তলায় বাদশার থান/পীঠ/মোকাম স্থাপন করে ভোগ নৈবদ্য নিবেদন করা হয়। কোনো ব্রাহ্মন পুরোহিত দ্বারা তাঁর পূজা নিষ্পন্ন করা হয় না এবং পূজকরা নিজেরাই কাঁচা গরুর দুধ, ফল ইত্যাদি মোকামে ঢেলে দিয়ে যান।হিন্দু দেবতা ভৈরবের সাথে বাদশার সামঞ্জস্য লক্ষণীয়।


title: সিলেট অঞ্চলে উপাসিত লৌকিক দেব-দেবী

text: এই দেবতা ধানক্ষেত, পশু, ফল বাগান ইত্যাদির রক্ষাকর্তা। তাঁর কোনও মূর্তি নেই এবং খুব কম ক্ষেত্রেই তাঁর মন্দির প্রতিষ্ঠা করা হয়। সাধারণত কোনও গাছের নীচে “কালাচাঁদের থানে” একটি পাথর কে প্রতিভূ করে ব্রাহ্মণ পুরোহিত বিনা তাঁর পূজা করা হয়। কাঁচা গোদুগ্ধ, ফল ইত্যাদি নৈবদ্য হিসেবে প্রদান করা হয়। মনে করা হয় কালাচাঁদ হলেন প্রাচীন অনার্য শিবের কোন পরিবর্তিত রূপ।


title: সিলেট অঞ্চলে উপাসিত লৌকিক দেব-দেবী

text: গ্রাম রক্ষাকারি দেবতা (গ্রাম্য দেবতা)বিশেষ যাকে গ্রামের ভেতরেই কোন সুপ্রাচীন বনস্পতির নীচে অবস্থিত পীঠে (বাবার থান) কাঁচা গোদুগ্ধ, ফল ইত্যাদি নৈবদ্য প্রদান করে পূজা করা হয়। পূজার সময় হরিনাম কীর্তন করা হয়। ব্রাহ্মণ পুরোহিত বিনাই তার পূজা অনুষ্ঠিত হয়ে থাকে। সন্ন্যাসি বাবাও মনে হয় শিবের কোন পরিবর্তিত রূপ।


title: সিলেট অঞ্চলে উপাসিত লৌকিক দেব-দেবী

text: বাদশার মত রাখালদেবেরও সংযোগ বন, জঙ্গল, টিলা-পাহাড়, জলাভূমি ইত্যাদির সাথে। তাঁর কোনও রূপ নেই এবং সুবিশাল প্রাচীন বনস্পতির তলাতেই তাঁর পীঠ(থান) স্থাপিত করে পূজা নিস্পন্ন করা হয়। ভেজানো বীরন চাল, কাঁচা গো-দুগ্ধ, কাঁচা পেঁয়াজ দিয়ে নৈবদ্য প্রদত্ত হয়। জেলে সম্প্রদায় মাছ ধরবার মরশুমের প্রারম্ভেই তাঁর পূজার আয়োজন করে থাকেন। হিন্দু-মুসলমান উভয় সম্প্রদায়ের কাছেই অত্যন্ত সন্মানের এই দেবতার কৃপা হলে অমিত শক্তি এবং সম্পদের অধিকারী হওয়া সম্ভব এই বিশ্বাস বিদ্যমান।


title: সিলেট অঞ্চলে উপাসিত লৌকিক দেব-দেবী

text: এই দেবী সাধারণত জেলে সম্প্রদায়ের আরাধ্য। চতুর্ভুজা নগ্না কাঁচা হলুদ বর্ণের এই দেবী নাগের তৈরি বাজুবন্ধ, কঙ্কন, মল ইত্যাদির দ্বারা আভুষিত এবং নটরাজ ভঙ্গিমায় কচ্ছপের ওপরে দণ্ডায়মান। অনেক ক্ষেত্রে একজন গুরমির (এক রকম নপুংসক নর্তক)পৌরোহিত্বে তাঁর পূজা করা হয় গুপ্তভাবে। মাছধরার সময় ডহর এবং ঘূর্ণি জলস্রোত থেকে নৌকা এবং নৌকার সাওয়ারিদের প্রানরক্ষা, অধিক মৎস শিকার ইত্যাদির কামনা করে এই দেবীর পূজা করা হয়। কথিত যে সন্তানলাভের জন্য, সন্তানের প্রানরক্ষা এবং সন্তানকে বিভিন্য ভয়ভীতি থেকে রক্ষা করবার জন্য তাঁর পূজা করলে মনস্কামনা সিদ্ধ হয়। মনে হয় যে সর্প দেবী শ্রীমনসার কোনও প্রাচীন অথবা বিবর্তিত রূপ হলেন ডরাই বিষহরী।


title: সিলেট অঞ্চলে উপাসিত লৌকিক দেব-দেবী

text: কোনও বিবাদিত প্রশ্নের উত্তর পাবার জন্য কুলা দেবীর আরাধনা করা হয়। একজন ব্যক্তি একটি নতুন বাঁশের কুলায় সিঁদুরের ফোঁটা দিয়ে কুলাটিকে কোনও সূচাগ্র লোহার ছুরির সাহাজ্যে শূন্যে ঝুলিয়ে রাখেন এবং পান, সুপারী ও বাতাশা দিয়ে কুলা দেবীকে আহ্বান করে বিবাদিত প্রশ্নটি করেন। যেই পক্ষের দিকে কুলা ঘুরে যাবে, ধরে নেওয়া হয় যে সেই পক্ষ জয়ী হয়েছেন।


title: ২০১৬ তুরস্কে অভ্যুত্থান প্রচেষ্টা

text: ২০১৬ সালের ১৫-১৬ই জুলাই তুরস্কের রাষ্ট্রপতি রিসেপ তায়িপ এরদোগান এবং তার সরকারের বিরুদ্ধে সেনাবাহিনীর একটি অংশ অভ্যুত্থান করার প্রচেষ্টা করে ব্যর্থ হয়েছে। তুর্কি শান্তি পরিষদ নামক সংগঠন এই অভ্যুত্থানের জন্য দায়ী। এতে কমপক্ষে ২৯০ জন নিহত এবং ১,৪৪০ জনের বেশি আহত হয়। আঙ্কারায়, তুরস্কের পার্লামেন্ট ও রাষ্ট্রপতির প্রাসাদে বোমা হামলা চালানো হয়েছিল। গুলির শব্দ আংকারা এবং ইস্তানবুলের প্রধান বিমানবন্দর থেকেও কাছাকাছি শোনা যায়।


title: ২০১৬ তুরস্কে অভ্যুত্থান প্রচেষ্টা

text: ঘটনার প্রতিক্রিয়া জাতীয় এবং আন্তর্জাতিকভাবে উভয়ই মূলত অভ্যুত্থানের বিরুদ্ধে ছিল। তুরস্কের প্রধান বিরোধী দল অভ্যুত্থান প্রচেষ্টার নিন্দা করেছে। এছাড়া বিভিন্ন আন্তর্জাতিক নেতারা-যেমন, মার্কিন যুক্তরাষ্ট্র, ন্যাটো এবং ইউরোপীয় ইউনিয়ন থেকে তুরস্কের গণতান্ত্রিক প্রতিষ্ঠান এবং ডেশের নির্বাচিত প্রতিনিধিদের প্রতি সম্মান প্রদর্শনের জন্য আহ্বান জানিয়েছে। একটি প্রস্তাবিত জাতিসংঘ নিরাপত্তা পরিষদের বিবৃতিতে অভ্যুত্থানের নিন্দা জানিয়েছে। তবে অস্থায়ী সদস্য মিশর তা গ্রহণ করেনি।


title: ২০১৬ তুরস্কে অভ্যুত্থান প্রচেষ্টা

text: বর্তমান ক্ষমতাসীন সরকার দ্রুত একে ব্যর্থ অভ্যুত্থান প্রচেষ্টা ঘোষণা করে এবং জড়িতদের বিচার শুরু করে। তুরস্কের প্রধানমন্ত্রী বিনালি ইলদিরিম প্রথম আনুষ্ঠানিক প্রতিক্রিয়া প্রদর্শন করেছেন। একদিন পরে তিনি গণমাধ্যমের উদ্দেশের ভাষণে বলেন, অবস্থা "সম্পূর্ণরূপে নিয়ন্ত্রণে" রয়েছে। ২,৮৩৯ জন সৈন্য এবং ২,৭৪৫ জন বিচারকসহ মোট আটক সংখ্যা ৬,০০০ জন। রাষ্ট্রপতি রিসেপ তাইয়েপ এরদোগান সৈন্যদের সাথে গুলেন আন্দোলনের সম্পর্ক আছে বলে দায়ী করেছেন। একে সরকারের অভ্যুত্থান প্রচেষ্টা পরিকল্পনার জন্য FETÖ নামে একটি সন্ত্রাসী সংগঠন হিসেবে সরকার কর্তৃক মন্তব্য করা হয়। তবে আন্দোলনের আধ্যাত্মিক নেতা এবং নির্বাসিত ধর্মীয় নেতা ফেতহুল্লাহ গুলেন অভ্যুত্থানের নিন্দা জানিয়ে এবং অভ্যুত্থানের সাথে নিজের কোন প্রকার সম্পৃক্ততা অস্বীকার করেন।


title: ২০১৬ তুরস্কে অভ্যুত্থান প্রচেষ্টা

text: ১৫ই জুলাই, ২০১৬ সালে, প্রতিবেদনের মতো ঠিক ১১:০০ অপরাহ্নে ইইএসটি () আঙ্কারার উপর দিয়ে সামরিক জেট বিমান উড়তে দেখা যায়, এবং ইস্তানবুলের ফাতিহ সুলতান মেহমেত এবং বোসফেরয়াস উভয় সেতুর আনাতোলিয়া এবং ইউরোপ দিক বন্ধ করে দেওয়া হয়।


title: বিড়লা মন্দির, কলকাতা

text: বিড়লা মন্দির হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি মন্দির। এটি বালিগঞ্জ অঞ্চলে আশুতোষ চৌধুরী রোডে অবস্থিত। শিল্পপতি বিড়লা পরিবার এই মন্দিরটি নির্মাণ করেছিলেন। জন্মাষ্টমী এই মন্দিরে মহাসমারোহে পালিত হয়।


title: বিড়লা মন্দির, কলকাতা

text: এই মন্দিরের নির্মাণকাজ শুরু হয় ১৯৭০ সালে। নির্মাণকাজ সম্পূর্ণ হতে ২৬ বছর সময় লেগেছিল। সোমপুরা ব্রাহ্মণ সম্প্রদায় এই মন্দিরের নির্মাণকাজ তদারক করেছিল।


title: বিড়লা মন্দির, কলকাতা

text: ১৯৯৮ সালের ২১ ফেব্রুয়ারি স্বামী চিদানন্দ এই মন্দিরের প্রাণপ্রতিষ্ঠা করেন। সেই দিনই মন্দিরটি উদ্বোধন করেন করণ সিং।


title: বিড়লা মন্দির, কলকাতা

text: ৪৪ কাঠা জমির উপর গঠিত এই মন্দিরটি ভুবনেশ্বরের লিঙ্গরাজ মন্দিরের আদলে নির্মিত। মন্দিরে রাজস্থানি মন্দির স্থাপত্যের কিছু বৈশিষ্ট্যও লক্ষিত হয়। মন্দিরের গায়ে "ভগবদ্গীতা" গ্রন্থের দৃশ্যাবলি চিত্রিত রয়েছে। মন্দিরের নকশা প্রস্তুত করেছিলেন স্থপতি নমি বসু। প্রধান মন্দিরে কৃষ্ণ ও রাধার মূর্তি রয়েছে। বাঁ দিকের শিখরে দুর্গার মূর্তি রয়েছে। ডান দিকের শিখরে রয়েছে ধ্যানমগ্ন শিবের মূর্তি।


যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন পশ্চিমবঙ্গের যাদবপুর বিশ্ববিদ্যালয়ের বিধাননগর শিক্ষাপ্রাঙ্গনে অবস্থিত একটি বহুমুখী ক্রীড়াঙ্গন। মাঠটি মূলত ক্রিকেট, ফুটবল ও অন্যান্য খেলার জন্য ব্যবহৃত হয়। বিধাননগর শিক্ষাপ্রাঙ্গনের প্রধান মাঠটি ক্রিকেট অ্যাসোসিয়েশন অফ বেঙ্গলকে লিজ দেওয়া হয়েছে। এখানে প্রায়ই অন্তঃরাজ্য ও আন্তঃরাজ্য ক্রীড়া প্রতিযোগিতা আয়োজিত হয়। ২০০৪ সালে রঞ্জি ট্রফিতে বাংলা ক্রিকেট দল বনাম কর্ণাটক ক্রিকেট দলের একটি ম্যাচের মাধ্যমে ক্রীড়াঙ্গনটি উদ্বোধন করা হয়। সেই থেকে এই মাঠে প্রথম শ্রেণীর ক্রিকেট ম্যাচ আয়োজিত হচ্ছে।


title: যাদবপুর বিশ্ববিদ্যালয় শিক্ষাপ্রাঙ্গন ক্রীড়াঙ্গন

text: এই ক্রীড়াঙ্গনে নিয়মিত লিস্ট এ ও টোয়েন্টি২০ ক্রিকেট ম্যাচ আয়োজিত হয়।


title: ইসলাম এবং মুসলমান-সম্পর্কিত নিবন্ধসমূহের সূচীপত্র

text: এটি একটি বর্ণানুক্রমিক তালিকা; ইসলাম, ইসলামের ইতিহাস, ইসলামের সংস্কৃতি এবং অধুনাতন মুসলিম বিশ্বের সাথে সম্পর্কিত বিষয় নিয়ে নতুন নিবন্ধ এবং বিষয়শ্রেনী তৈরির জন্য অণুপ্রেরণা প্রদান করার উদ্দেশ্যে। এটি কোন সম্পূর্ণ তালিকা নয়, তাই এটি সম্পাদনা করতে দ্বিধা বোধ করবেন না। এই তালিকায় একই শব্দের একাধিক বর্ণান্তরণ থাকতে পারে: একাধিক বিকল্প বানানগুলি দয়া করে মুছে দেবেন না -- তার পরিবর্তে পুনর্নির্দেশনা করুন, যদি উপযুক্ত উইকিপিডিয়ার নিবন্ধ ইতিমধ্যে বিদ্যমান থাকে।


text: বর্ণানুক্রমের পরিবর্তে, বিষয় দ্বারা সাজানো একটি নিবন্ধের তালিকা পেতেে, দেখুন ইসলামের রূপরেখা।


text: ইসলাম সম্পর্কিত বিদ্যমান নিবন্ধের একটি কাঠামোবদ্ধ তালিকা দেখার জন্য, দয়া করে দেখুন ।


title: ববিতা শিবদাসানি

text: ববিতা শিবদাসানী (; জন্ম: ২০ এপ্রিল, ১৯৪৮) বোম্বেতে জন্মগ্রহণকারী বলিউডের সাবেক অভিনেত্রী। ১৯৬৬ থেকে ১৯৭৩ মেয়াদকালে হিন্দি চলচ্চিত্র অঙ্গনে সরব ছিলেন ববিতা। ১৯টি চলচ্চিত্রে নায়িকার ভূমিকায় অংশ নিয়েছিলেন তিনি।


title: ববিতা শিবদাসানি

text: ভবিষ্যতের স্বামী রণধীর কাপুরের সাথে কাল আজ অউর কাল চলচ্চিত্রে নায়িকার ভূমিকায় অবতীর্ণ হন তিনি। ভবিষ্যতের কাকা শ্বশুর শশী কাপুরের সাথে ১৯৬৮ সালে হাসিনা মান জায়েগী, জীতেন্দ্রের সাথে ফর্জ ও বিশ্বজিতের সাথে কিসমতের ন্যায় ব্যবসায়িক সফল চলচ্চিত্রগুলোয় সফল পদচারণা করেন।


title: ববিতা শিবদাসানি

text: পাকিস্তান থেকে অভিবাসিত হিন্দু সিন্ধি পরিবারের সন্তান প্রথিতযশা অভিনেতা হরি শিবদাসানী ও ব্রিটিশ খ্রিস্টান মাতার কন্যা তিনি। তাঁর কাকাতো বোন হচ্ছেন সাধনা শিবদাসানী।


title: ববিতা শিবদাসানি

text: ব্যক্তিগত জীবনে বিবাহিতা তিনি। ৬ নভেম্বর, ১৯৭১ তারিখে রণধীর কাপুরের সাথে পরিণয়সূত্রে আবদ্ধ হন। কারিশমা ও কারিনা কাপুর - কন্যাদ্বয়ও অভিনয়কর্মে জড়িত।


title: অলিম্পিকে জার্মানি

text: জার্মানি ১৮৯৬ সালে অনুষ্ঠিত আধুনিক অলিম্পিক গেমসের শুরু থেকেই অংশগ্রহণ করে আসছে। জার্মানি ৩টি গেমস আয়োজনের সুযোগ পেয়েছে, যার মধ্যে ১৯৩৬ সালের শীতকালীন ও গ্রীষ্মকালীন উভয় এবং ১৯৭২ সালের গ্রীষ্মকালীন অলিম্পিক। এছাড়া জার্মানির ১৯১৬ গ্রীষ্মকালীন অলিম্পিক ও ১৯৪০ শীতকালীন অলিম্পিক আয়োজনের কথা ছিল কিন্তু তা প্রথম ও দ্বিতীয় বিশ্বযুদ্ধের কারণে বাতিল হয়।


title: অলিম্পিকে জার্মানি

text: জার্মানির ক্রীড়াবিদগন ২০১৪ শীতকালীন গেমস পর্যন্ত শীতকালীন অলিম্পিকে ২০৯টি পদক জিতেছে, তারমধ্যে সবচেয়ে বেশি পদক জিতেছে বায়াথলনে এবং গ্রীষ্মকালীন অলিম্পিক গেমসে ৫৭৩টি পদক জিতেছে, সর্বাধিক পদক বিজয়ী ক্রীড়া হল ঘোড়দৌড়।


title: অলিম্পিকে জার্মানি

text:
*"This table does not include two medals – one gold and one silver – awarded in the figure skating events at the ১৯০৮ Summer Olympics."
*"This table includes two medals – one gold and one silver – awarded in the figure skating events at the ১৯০৮ Summer Olympics."


title: মিটনা উচ্চ বিদ্যালয়

text: মিটনা উচ্চ বিদ্যালয় মালদা জেলার হরিশ্চন্দ্রপুর থানার অন্তর্গত মালিওরে অবস্থিত এলাকার সুপ্রসিদ্ধ একটি বিদ্যালয়। বিদ্যালটি পশ্চিমবঙ্গ মধ্য শিক্ষা পর্ষদ কর্তৃক পরিচালিত এবং হরিশ্চন্দ্রপুর মহাবিদ্যালয় ভুক্ত একটি মধ্যমিক ও উচ্চ মাধ্যমিক বিদ্যালয়। বিদ্যালয়টির পঠনপাঠন বাংলা ও ইংরেজী ভাষায় সম্পন্ন করা হয়েথাকে। এটি ১৯৫৭ সালে স্থাপন করা হয়।


title: শারধা রাম ফিল্লাউরী

text: শারধা রাম ফিল্লাউরী(জন্ম, ৩০ সেপ্টেম্বর, ১৮৩৭ – মৃত্যু, ২৪ জুন, ১৮৮১) একজন  হিন্দু ধর্মপ্রচারক, সমাজ সংস্কারক, জ্যোতিষী, এবং লেখক ছিলেন। হিন্দি এবং পাঞ্জাবি সাহিত্যেে তাঁর অবদানের জন্য বেশী স্মরণীয় তিনি। তাঁকে বলা হয় "আধুনিক পাঞ্জাবী গদ্যেের জনক"


title: শারধা রাম ফিল্লাউরী

text: শারধা রাম ১৮৩৭  সালেজলন্ধরের ফিল্লাউর শহরে একটি ব্রাহ্মণ পরিবারে জন্মগ্রহণ করেন। তাঁর বাবা, জয় দয়ালু একজন জ্যোতিষী ছিলেন। তাঁর তেমন কোন প্রাতিষ্ঠানিক শিক্ষা ছিল না. সাত বছর বয়সে, তিনি গুরুমুখী লিপি শিখেছিলেন, দশবছর বয়সের মধ্যে,তিনি  হিন্দি, সংস্কৃত, ফার্সি, জ্যোতিষশাস্ত্র, এবং সঙ্গীত নিয়ে ,পড়াশোনা করেছিলেন,পরে তিনি  সনাতন হিন্দুধর্মেের (সনাতন ধর্ম) একজন ধর্মপ্রচারক হয়েছিলেন।


title: শারধা রাম ফিল্লাউরী

text: শারধা রাম তাঁর বইতে,পাঞ্জাবি সংস্কৃতি ও ভাষা নথিভুক্ত করেন।


title: শারধা রাম ফিল্লাউরী

text: শারধা রাম মহাভারতের উপর তেজস্বী বক্তৃতা দিয়ে, ব্রিটিশ সরকারের বিরুদ্ধে অপপ্রচার করার অভিযোগে, অভিযুক্ত হন।  ফলস্বরূপ ১৮৬৫ সালেে, সাময়িকভাবে তিনি তাঁর ফিল্লাউরের বাড়ী থেকে নির্বাসিত হন।


title: শারধা রাম ফিল্লাউরী

text: শারধা রাম, বিশেষ করে জ্যোতিষের ব্যাপারে প্রায়ই অমৃতসর এবং সংলগ্ন লাহোর পরিদর্শনেে যেতেন।  এই সময় তিনি একজন জ্যোতিষী হিসাবে খ্যাতি অর্জন করেন এবং এই বিষয়ে  বেশ কিছু হিন্দি বই  লেখেন।


title: শারধা রাম ফিল্লাউরী

text: সম্প্রতি,শারধা রাম প্রথম হিন্দি ঔপন্যাসিক হিসাবে স্বীকৃত হয়েছেন। তাঁর প্রথম উপন্যাস ভগবতী প্রধানত অমৃতসরে লেখা হয়েছে বলে মনে করা হয়। বইটি ১৮৮৮ সালে, শারধা রামেের মৃত্যুর পর, প্রথম প্রকাশিত হয়। উপন্যাসেে নারী এবং নারীদের অধিকারেের চিত্রায়ন, সেই সময়কালে, প্রগতিশীল ধ্যানধারনা ছিল।


title: শারধা রাম ফিল্লাউরী

text: শারধা রাম ১৮৮১ সালের ২৪শে জুন লাহোরে মারা যান


title: মহারাজা রঞ্জিৎ সিং পুরস্কার

text: মহারাজা রানজিৎ সিং পুরস্কার হল পাঞ্জাব রাজ্য সরকার কর্তৃক ক্রীড়া বিষয়ে শ্রেষ্ঠত্ব ও কৃতিত্বের জন্য প্রদত্ত পাঞ্জাবের সর্বোচ্চ ক্রীড়া পুরস্কার। যা হতে পারে অলিম্পিক পর্যায়ে, বিশ্ব চ্যাম্পিয়নশিপ পর্যায়ে, জাতীয় এবং অন্যান্য আন্তর্জাতিক ক্রীড়াক্ষেত্রে অবদানের জন্য। পুরস্কারটি প্রথম ১৯৭৮ সালে  মহারাজা রানজিৎ সিং ট্রফি প্রদান করা হয়েছিল এবং পুরস্কার মুল্য ছিল সম্মাননা সনদ ও ১ লাখ রুপি। প্রথম পুরস্কার প্রাপ্ত ব্যক্তি ছিলেন অলিম্পিক ক্রীড়াবিদ পারগত সিং। ১৯৯৬ সালে পরে ২০০৫ সালে পর্যন্ত ১০ বছর এ পুরস্কার প্রদান করা হয়নি। তবে ২০০৬ সাল থেকে পুনরায় চালু করা হয়।


title: পারিলা ইউনিয়ন

text: পারিলা ইউনিয়ন পবা উপজেলার একটি প্রশাসনিক অঞ্চল। এর আয়তন ১২.৩৯ বর্গ মাইল। এই ইউনিয়ন এর লোকসংখ্যা ৩৮,২৮৬ জন। এখানকার পুরুষ: ১৯,৫১৭ জন মহিলাঃ ১৮,৭৬৯ জন।


title: শীনা বরা হত্যাকাণ্ড

text:
শীনা বরা হত্যাকাণ্ড ২০১২ সনে ভারতে সংঘটিত কুখ্যাত হত্যাকাণ্ড, যা শীনা বরা নামক মেয়েকে কেন্দ্র করে সংঘটিত হয়। শীনা মুম্বইস্থিত মুম্বাই মেট্রোওয়ানে কর্মরত কর্মচারী ছিলেন। ২০১২ সনের এপ্রিল মাসে তিনি রহস্যজনক ভাবে নিরুদ্দ্যেশ হন। মুম্বাই পুলিস তাঁর মা ইন্দ্রাণী মুখার্জী,গাড়ি চালক শ্যামবর পিন্তোরাম ও সঞ্জীব খান্নাকে হত্যার অভিযোগে গ্রেফতার করেন। পুনরায় ২০১৫ সনের নভেম্বর মাসে ইন্দ্রাণী মুখার্জী ও পিটার মুখার্জীকে হত্যা করার ষড়যন্ত্রে অভিযুক্ত থাকায় গ্রেফতার করেন । শ্যামবর ও পিটার হত্যার অভিযোগ স্বীকার করে যদিও ইন্দ্রাণী মুখার্জীর মতে শীনা এখনও জীবিত ও আমেরিকায় বসবাস করছে।
অসম সরকারের জন্ম-মৃত্যু পঞ্জীয়নের মুখ্য পঞ্জীয়ক দ্বারা জারি করা জন্মের প্রমাণ পত্র ও অসম মাধ্যমিক শিক্ষা পরিষদে জারি করা হাইস্কুল শিক্ষান্ত পরীক্ষার প্রবেশ পত্র মতে শীনা বরার পিতার নাম উপেন্দ্র কুমার বরা ও মাতার নাম দুর্গারানী বরা। জন্মের তারিখ ১১ ফেব্রুয়ারী ১৯৮৭।
শীনা বরার জন্ম প্রকৃতপক্ষে মেঘালয়ের শিলংয়ে ১৯৮৭ সনে ইন্দ্রাণী মুখার্জীর গর্ভে হয়েছিল বলে সিদ্ধার্থ দাস নামের কলকাতার এক ব্যবসায়ী প্রকাশ করেন ও নিজেকে শীনার জন্মদাতা পিতা হিসেবে দাবী করেন।
উপেন্দ্র কুমার বরা ও দুর্গারাণী বরা প্রকৃতপক্ষে ইন্দ্রানী মুখার্জীর পিতৃ-মাতৃ, কিন্তু ইন্দ্রানী, শীনাকে নিজের ভগ্নী রূপেই পরিচয় দিতেন।
কয়েকটি সংবাদ মাধ্যমে প্রকাশ করা মতে শীনার জন্মের সময় তাঁর বর্তমান পিতা হিসেবে দাবী করা অসমের করিমগঞ্জে বাস করা সিদ্ধার্থ দাস বাংলাদেশে পালিয়ে গিয়ে পরে কলকাতায় আত্মগোপন অবস্থায় ছিল। সিদ্ধার্থ কলকাতায় থাকা অবস্থায় পুনর্বিবাহ করেন ও তাঁর একটি পুত্র সন্তান রয়েছে। সিদ্ধার্থ দাসের মতে ইন্দ্রাণীর সহিত তাঁর সামাজিক বিবাহ হয় নাই। কিন্তু তিনি ইন্দ্রানীর পিতৃ গৃহে বসবাস করে উপেন্দ্র কুমার বরার সহিত ব্যবসা করছিল যা অসফল হয়। সিদ্ধার্থ দাসে শীনা ও মিখাইল তাঁর ও ইন্দ্রানীর সন্তান বলে প্রকাশ করেছেন।
সিদ্ধার্থের পলায়ণ ও আত্মোগোপনের পর ইন্দ্রাণী একপক্ষীয় ভাবে বিবাহ বিচ্ছেদের আইনী হলফনামা জারি করে ৩ বছরের শীনা ও মিখাইলকে উপ্রেন্দ্র কুমার বরার কাছে দিয়ে উচ্চ শিক্ষার জন্য কলকাতায় গমন করেন। শীনা ও মিখাইল তাঁর প্রকৃত পিতামহ-পিতামহীকে নিজ পিতা-মাতার পরিচয় দিয়ে বড় হয়ে উঠে। শুনা যায় যে ইন্দ্রানী সর্বদা শীনা ও মিখাইলের বাল্যকালের ফটো নিজের সঙ্গেই রাখতেন
কিছুকাল পর ইন্দ্রাণী কলকাতার সঞ্জীব খান্না নামক ব্যক্তির সহিত বিবাহ করেন। ১৯৯৩ সনে তাঁদের বিধি নামক কন্যা সন্তান জন্মগ্রহণ করে। পরবর্তী সময়ে সঞ্জীব থেকে ইন্দ্রাণীর বিবাহ বিচ্ছেদ ঘটে ও পিটার নামক ব্যক্তিকে বিবাহ করেন। পিটার ও ইন্দ্রাণীর থেকে কোনও সন্তান জন্মগ্রহণ করে নাই যদিও পিটারের পূর্ববিবাহের রাহুল ও বরীন নামের পুত্র ছিল। শিনা ও তাঁর ভাই মিখাইল বড় হওয়ার পর মাতৃ ইন্দ্রাণীর সহিত সম্পর্ক স্থাপন করে যদিও ইন্দ্রাণী অজ্ঞাত কারণ অথবা সামাজিক বাধার জন্য দুইজনকে আসল সম্পর্ক গোপন করে ইন্দ্রানীর ভাই-বোন হিসেবে সরকারী স্বীকৃত পরিচয় দেওয়ার জন্য বলেছিল। শীনার জন্য ইন্দ্রাণী মুম্বাইয়ে পড়া-শুনা করার ব্যবস্থা করে দিয়েছিল। কালক্রমে পিটারের পুত্র রাহুলের সহিত শীনার প্রেমের সম্পর্ক গড়ে উঠে যা ইন্দ্রাণী মোটেও পছন্দ করিত না। কারণ এই সম্পর্ক ভারতীয় সামাজিক ও ধর্মীয় পরম্পরায় অবৈধ।
২৪ এপ্রিল ২০১২ তারিখে শীনা কার্যালয় থেকে ছুটির জন্য আবেদন করেন। ছুটি চলাকালীন সময়ে তিনি কার্য্যালয়ে পদত্যাগ পত্র প্রেরণ করেন। উক্তদিনেই তিনি রাহুলের মোবাইলে বিদায় সম্ভাষণ জানিয়ে শেষ এস.এম.এস প্রেরণ করেন । সেই দিন থেকেই শীনার কোনও খবর পাওয়া যায় নাই। সাম্প্রতিক ভাবে তাঁকে কেউ হত্যা করেছে বলে তদন্ত চলছে। গত ১৮-০৯-২০১৫ তারিখে মহারাষ্ট্র রাজ্য সরকার এই তদন্তের ভার সি.বি.আই কে অর্পণ করে ঘোষণা করে জানান যে রাজ্য সরকার আরক্ষীর কোন কার্যবাহী কর্মচারী এই তদন্তে জড়িত থাকবেনা


title: নাচোল ইউনিয়ন

text: নাচোল ইউনিয়ন বা ৩নং নাচোল ইউনিয়ন পরিষদ নাচোল উপজেলার একটি প্রশাসনিক এলাকা।


title: নাচোল ইউনিয়ন

text: নাচোল ইউনিয়ন এর আয়তন ১২০৫ বর্গহেক্টর। এবং লোকসংখ্যা ৩৪৮৩২ জন (প্রায়)।


title: নাচোল ইউনিয়ন

text: এই ইউনিয়নের মোট শিক্ষার হার – ৪৯%। এই ইউনিয়নের মোট সরকারী প্রাথমিক বিদ্যালয়- ১২টি, বে-সরকারী রেজিঃ প্রাঃ বিদ্যালয়- ০৮টি, উচ্চ বিদ্যালয়ঃ ০৭টি ও মাদ্রাসা- ০৬টি।


title: নাচোল ইউনিয়ন

text: নাচোল ইউনিয়ন পরিষদ ভবন স্থাপন কাল ১৬ অক্টোবর ২০১০। এখানকার গ্রামের সংখ্যা ৪৪ টি এবং মৌজার সংখ্যা ৩৮ টি।


title: নাচোল ইউনিয়ন

text: গ্রামসমূহ হলো-


title: ফতেপুর ইউনিয়ন, নাচোল

text: ফতেপুর ইউনিয়ন বা ২নং ফতেপুর ইউনিয়ন পরিষদ নাচোল উপজেলার একটি প্রশাসনিক এলাকা।


title: ফতেপুর ইউনিয়ন, নাচোল

text: নাচোল ইউনিয়ন এর আয়তন ২৮.৯০ বর্গ কিঃ মিঃ। এবং লোকসংখ্যা ৩১৭৫০ জন (প্রায়)।


title: ফতেপুর ইউনিয়ন, নাচোল

text: এই ইউনিয়নের মোট শিক্ষারহার– ৪৫%। এখানকার মোট সরকারি প্রাথমিক বিদ্যালয়ের সংখ্যা- ০৮টি, মোট বেসরকারি প্রাথমিক বিদ্যালয়ের সংখ্যা- ০৯টি, মোট মাদ্রাসার সংখ্যা (একটি আলিম মাদ্রাসা সহ)- ০৩টি, মোট উচ্চবিদ্যালয়ের সংখ্য- ০৫টি ও মোট কলেজের সংখ্যা (একটি কারিগরি কলেজ )- ০১টি


title: ফতেপুর ইউনিয়ন, নাচোল

text: ফতেপুর ইউনিয়ন পরিষদ ভবন স্থাপন কাল ৩১শে মে ২০১০। এখানকার গ্রামের সংখ্যা ৪৫ টি এবং মৌজার সংখ্যা ৬৩ টি।


title: কসবা ইউনিয়ন

text: কসবা ইউনিয়ন বা ১নং কসবা ইউনিয়ন পরিষদ হল বাংলাদেশের চাপাইনবাবগঞ্জ জেলার নাচোল উপজেলার একটি প্রশাসনিক এলাকা।


title: কসবা ইউনিয়ন

text: কসবা ইউনিয়ন এর আয়তন ৬১.৪৪ বর্গ কিঃমিঃ। এবং লোকসংখ্যা ৩৩১২৯ জন (প্রায়)।


title: কসবা ইউনিয়ন

text: এই ইউনিয়নের মোট শিক্ষার হার – ৪৫.৫%। সরকারী প্রাথমিক বিদ্যালয়- ০৬টি, বে-সরকারী রেজিঃ প্রাঃ বিদ্যালয়- ০১২টি, উচ্চ বিদ্যালয়ঃ ৭টি ও মাদ্রাসা- ৬টি।


title: কসবা ইউনিয়ন

text: কসবা ইউনিয়ন পরিষদ ভবন স্থাপন কাল ১৬ অক্টোবর ২০০৩। এখানকার গ্রামের সংখ্যা ৫২ টি এবং মৌজার সংখ্যা ৪১ টি।


title: নেজামপুর ইউনিয়ন

text: নেজামপুর ইউনিয়ন বাংলাদেশের চাঁপাইনবাবগঞ্জ জেলার একটি প্রশাসনিক এলাকা।


title: নেজামপুর ইউনিয়ন

text: এটি চাঁপাইনবাবগঞ্জ জেলার নাচোল উপজেলায় অবস্থিত। এর আয়তন ৪৬.৮৩ বর্গ কিঃমিঃ।


title: নেজামপুর ইউনিয়ন

text: এখানকার গ্রামের সংখ্যা ৫৭ টি এবং মৌজার সংখ্যা ৫৫ টি।


title: নেজামপুর ইউনিয়ন

text: এখানকার লোকসংখ্যা ৩১,৭৮০ জন (প্রায়)।


title: নেজামপুর ইউনিয়ন

text:
এই ইউনিয়নের মোট শিক্ষার হার – ৪৭%।
এই ইউনিয়নে রয়েছেঃ


title: ঋষভ (হিন্দুধর্ম)

text: হিন্দুধর্মে ঋষভ হলেন "ভাগবত পুরাণ" গ্রন্থে উল্লিখিত বিষ্ণুর ২৪ অবতারের মধ্যে অষ্টম।


title: ঋষভ (হিন্দুধর্ম)

text: "মার্কণ্ডেয় পুরাণ", "ব্রহ্মাণ্ডপুরাণ", "স্কন্দপুরাণ" ও "বিষ্ণুপুরাণ" গ্রন্থে ঋষভের উল্লেখ পাওয়া যায়।


title: ২০১৮ আইসিসি বিশ্ব টুয়েন্টি২০

text: ২০১৮ আইসিসি বিশ্ব টুয়েন্টি২০ আইসিসি কর্তৃক অনুষ্ঠিতব্য ১৭তম আসর। ২০১৬ সালের জুন মাসে আন্তর্জাতিক ক্রিকেট কাউন্সিল দক্ষিণ আফ্রিকাকে টুয়েন্টি২০ আসরটি আয়োজনের সম্ভাব্য ভেন্যু হিসেবে প্রস্তাব করে।


title: স্বামী বিবেকানন্দ রোড (মুম্বাই)

text: স্বামী বিবেকানন্দ রোড, সংক্ষেপে এস,ভি, রোড, হল ভারতীয় মহানগর মুম্বাইয়ের পশ্চিম উপনগর-এর প্রধানতম সড়কগুলির একটি।


title: স্বামী বিবেকানন্দ রোড (মুম্বাই)

text: সড়কটি দক্ষিণে বান্দ্রা এবং উত্তরে দহিসর'র কাছে পশ্চিম দ্রুতগতি মহাসড়ক'র উড়ালপুলে গিয়ে শেষ হয়েছে, সড়কটির দৈর্ঘ্য প্রায় ২৫ কিমি। এস,ভি, রোড মুম্বাই উপনগরীয় রেলের পশ্চিম লাইনের পশ্চিম দিক বরাবর ১১টি উপনগরীয় স্টেশনের সাথে সংযুক্ত। রাস্তাটির পার্শ্বদেশ অত্যন্ত ঘনবসতিপূর্ণ। এই রাস্তাটির যানজট কমাতে নিউ লিংকিং ও পশ্চিম দ্রুতগতি মহাসড়ক সমানভাবে চলিত।


title: নাচোল সরকারি কলেজ

text: নাচোল সরকারি কলেজ নাচোল উপজেলার অন্যতম একটি শিক্ষা প্রতিষ্ঠান। প্রতিষ্ঠানটি নাচোলের প্রাণকেন্দ্রে অবস্থিত।


title: নাচোল সরকারি কলেজ

text: এটি প্রতিষ্ঠিত হয় ১৯৭২ সালে।


title: নাচোল সরকারি কলেজ

text: নাচোল সরকারি কলেজ ৩টি দ্বিতল ভবন রয়েছে। যার মধ্যে ১টি প্রশাসনিক ভবন হিসেবে ব্যবহৃত হচ্ছে এবং বাকি ২টি একাডেমিক কাজে ব্যবহার করা হয়। প্রশাসনিক ভবনের সামনে একটি মসজিদ আছে। তবে এখানে শিক্ষার্থীদের জন্য কোন আবাসিক ভবন নেই। ক্যাম্পাসটি চারপাশ প্রাচীর বেষ্টিত।


title: নাচোল সরকারি কলেজ

text: এখানে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে উচ্চ মাধ্যমিক কোর্স করানো হয় এবং জাতীয় বিশ্ববিদ্যালয় এর অধীনে বিএসসি (পাস), বিএসএস (পাস), বিবিএস (পাস) এবং বিকম (পাস) কোর্স চালু আছে।


title: মিঠী নদী

text: মিঠী নদী হল ভারতের মহারাষ্ট্র রাজ্যের একটি নদী।মুম্বাইয়ের স্যালসেট দ্বীপাবস্থিত নদীটি বিহার ও পওয়াই হ্রদ থেকে উৎপন্ন হয়ে সঞ্জয় গান্ধী জাতীয় উদ্যান-এর মধ্য দিয়ে প্রবাহিত হয়ে মাহিম উপসাগর-এ পতিত হয়েছ। জাতীয়া উদ্যান পর্যন্ত নদীটিতে স্বচ্ছ  জল প্রবাহিত হয় এবং তার পর নদীটিতপ দূষিত জল প্রবাহ দেখতে পাওয়া যায়। মুম্বাইয়ের বিমানবন্দর নির্মাণের সময় নদীটির প্রববাহ প্রবাহ পথ পরিবর্তন করা হয়। ফলস্বরূপ, মিঠী নদীর গভীরতা কমে যায় এবং পার্শদেশ স্থিত বসতীগগুলোর প্রচুর ক্ষতি হয়।


title: মিঠী নদী

text: নদীটির পুনর্জীবিত করতে "মিঠী নদী কর্তৃপক্ষ" স্থাপন করা হয়েছে।


title: স্মিতা পাতিল

text: স্মিতা পাতিল (; জন্ম: ১৭ অক্টোবর, ১৯৫৫ - মৃত্যু: ১৩ ডিসেম্বর, ১৯৮৬) মহারাষ্ট্রে জন্মগ্রহণকারী বিখ্যাত ভারতীয় চলচ্চিত্র অভিনেত্রী, টেলিভিশন ও থিয়েটার কর্মী ছিলেন। তিনি তাঁর সময়কালে শ্রেষ্ঠ মঞ্চ ও চলচ্চিত্র অভিনেত্রীরূপে আখ্যায়িত হয়ে থাকেন। এক দশকেরও অধিক সময় অভিনয়কর্মে মনোনিবেশ ঘটান। এসময়ে হিন্দি ও মারাঠি ভাষার ৮০-এর অধিক চলচ্চিত্রে অভিনয় করেছেন তিনি।


title: স্মিতা পাতিল

text: স্মিতা পাতিলের জন্ম পুনেতে। কাহ্নবি মারাঠা পরিবারে মহারাষ্ট্রীয় রাজনীতিবিদ শিবাজীরাও গিরিধর পাতিল ও খান্দেশ প্রদেশের শিরপুর শহরের সমাজকর্মী বিদ্যাতাই পাতিল দম্পতির সন্তান তিনি। পুনের রেণুকা স্বরূপ মেমোরিয়াল হাই স্কুলে অধ্যয়ন করেন তিনি। ১৯৭০-এর দশকে ভারত সরকার কর্তৃক নিয়ন্ত্রিত দূরদর্শনে সংবাদ পাঠক হিসেবে প্রথমবারের মতো ক্যামেরায় হাজির হন। পুনেতে অবস্থিত ভারতের চলচ্চিত্র ও টেলিভিশন ইন্সটিটিউট থেকে স্নাতক ডিগ্রি লাভ করেন তিনি। পরবর্তীতে টেলিভিশনে সংবাদ উপস্থাপনার পাশাপাশি আলোকচিত্রী হিসেবে কাজ করার সময় চলচ্চিত্র পরিচালক শ্যাম বেনেগাল তাঁকে পর্দার অন্তরাল থেকে টেনে নিয়ে আসেন।


title: স্মিতা পাতিল

text: শ্যাম বেনেগালের চরণদাস চোর চলচ্চিত্রের মাধ্যমে তাঁর অভিষেক ঘটে। ভারতীয় চলচ্চিত্র অঙ্গনে শীর্ষস্থানীয় অভিনেত্রীরূপেও বেশ কয়েকটি চলচ্চিত্রে তাঁর ভূমিকা ছিল। তাঁর উল্লেখযোগ্য চলচ্চিত্রের মধ্যে রয়েছে - মন্থন, ভূমিকা, আক্রোশ, চক্র, চিদাম্বরম ও মির্চ মশলা।


title: স্মিতা পাতিল

text: একই প্রজন্মের অভিনেত্রীরূপে পরিচিত শাবানা আজমির সাথে তিনিও রাজনৈতিকধর্মী চলচ্চিত্রে অংশ নেন। এছাড়াও শ্যাম বেনেগাল, গোবিন্দ নিহালানি, সত্যজিৎ রায়, জি অরিন্দম এবং মৃণাল সেনের ন্যায় প্রখ্যাত পরিচালকদের সাথে কাজ করার পাশাপাশি মুম্বইয়ের বাণিজ্যিকধর্মী হিন্দি চলচ্চিত্রেও তাঁর পদচারণা ছিল।


title: স্মিতা পাতিল

text:
তাঁর ভাষায়,
আমি প্রায় পাঁচ বছর ক্ষুদ্র পরিসরের চলচ্চিত্রে অবস্থান করতে বদ্ধ পরিকর ছিলাম। আমি সকল ধরনের বাণিজ্যিকধর্মী চলচ্চিত্র প্রত্যাখ্যান করেছি।...


title: স্মিতা পাতিল

text: অভিনয়ের পাশাপাশি সক্রিয় নারীবাদী ছিলেন তিনি। মুম্বইভিত্তিক ওম্যান্স সেন্টারের সদস্য ছিলেন। তিনি গভীরভাবে নারীসংক্রান্ত বিষয়ে অগ্রসরতার পরিচয় দেন। চলচ্চিত্রেও চিরায়ত ভারতীয় সমাজের যৌন নিপীড়ন, মধ্যবিত্ত শ্রেণীর নারীদের দূর্ভোগচিত্র চলচ্চিত্রের মাধ্যমে প্রকাশ ঘটিয়েছেন।


title: স্মিতা পাতিল

text: প্রচণ্ড আবেগবশতঃ অভিনেতা রাজ বাব্বরের সাথে ভালোবাসার সম্পর্কে জড়িয়ে পড়েন তিনি। এরফলে তিনি তাঁর সমর্থক ও গণমাধ্যমে ব্যাপকভাবে সমালোচিত হন। তারা তাঁর ব্যক্তিগত জীবন নিয়ে গণমাধ্যমে ঝড় তোলেন। ফলশ্রুতিতে রাজবাব্বর তাঁর স্ত্রী নাদিরা বাব্বরকে পরিত্যাগ করে পাতিলকে বিয়ে করতে বাধ্য হন। পরবর্তীতে রাজ বাব্বরের সাথে বৈবাহিক সম্পর্কে আবদ্ধ হন তিনি। কিন্তু পুত্র সন্তান প্রতীক বাব্বরকে জন্মদানের দুই সপ্তাহ পর জন্মসংক্রান্ত জটিলতায় ১৩ ডিসেম্বর, ১৯৮৬ তারিখে তাঁর দেহাবসান ঘটে।


title: স্মিতা পাতিল

text: মৃত্যু পরবর্তীকালে দশের অধিক চলচ্চিত্র মুক্তি পেয়েছিল। তাঁর মৃত্যুর প্রায় দুই দশক পর ভারতের অন্যতম জনপ্রিয় চলচ্চিত্র পরিচালক মৃণাল সেন অভিযোগ করেন যে, স্মিতা পাতিলের মৃত্যুর জন্য চিকিৎসকদের গাফিলতিই পুরোপুরিভাবে জড়িত।


title: স্মিতা পাতিল

text: ১৯৮৪ সালে কানাডার মন্ট্রিলে অনুষ্ঠিত বিশ্ব চলচ্চিত্র উৎসবে বিচারকমণ্ডলীর সদস্যরূপে দায়িত্ব পালন করেন। চক্র চলচ্চিত্র নির্মাণকালে স্মিতা পাতিল বোম্বের বস্তি পরিদর্শন করে সম্যক অবগত হয়েছিলেন। এ চলচ্চিত্রটি আরও একটি জাতীয় পুরস্কার পেয়েছিল। চলচ্চিত্র জীবনে অসামান্য অবদান রাখায় ১৯৮৫ সালে ভারত সরকার প্রদত্ত চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত হন।


title: স্মিতা পাতিল

text: ১৯৮৭ সালে মুক্তিপ্রাপ্ত মির্চ মশলায় তাঁর ভূমিকা ছিল অনবদ্য ও প্রশংসনীয়। এতে কর্মজীবী শ্রমিক হিসেবে লম্পট কর্মকর্তার বিরুদ্ধে রুখে দাঁড়াতে দেখা যায় তাঁকে। ভারতীয় চলচ্চিত্রের শতবার্ষিকী উদযাপন উপলক্ষ্যে এপ্রিল, ২০১৩ সালে ফোর্বস সাময়িকী চলচ্চিত্রটিকে অভিনয়শৈলীর দিক দিয়ে ২৫তম অবস্থানে রাখে। ২০১১ সালে রেডিফ.কম নার্গিসের পর স্মিতাকে সর্বকালের দ্বিতীয় সেরা অভিনেত্রীরূপে তালিকাভুক্ত করে। ২০১২ সালে তাঁর সম্মানে স্মিতা পাতিল ডকুমেন্টারি ও শর্টফিল্ম উৎসবের আয়োজন করে। ভারতীয় চলচ্চিত্রের শতবার্ষিকীতে ডাকবিভাগ তাঁর মুখাবয়ব নিয়ে ৩ মে, ২০১৩ তারিখে ডাকটিকিট প্রকাশ করে।


title: বান্দ্রা

text: বান্দ্রা, (বিকল্প বানানঃ- ওয়ান্দ্রে, বানদ্রা) () মহারাষ্ট্রের রাজধানী মুম্বাইয়ের পশ্চিম উপনগর স্থিত একটি শহরতলী গ্রাম। বান্দ্রা, মুম্বাইয়ের উৎকৃষ্ট এলাকাগুলোর একটি এবং একে" শহরতলীর রাণী"ও বলা হয়। এটি বহু বলিউড, ক্রিকেট ও রাজনৈতিক প্রভাবশালী ব্যক্তিত্বের বাসস্থান যেমন, শাহরুখ খান, সলমান খান, সচীন তেণ্ডুলকর, শিবসেনা প্রমুখ উদ্ধব ঠাকরে, প্রাক্তন সংসদ সদস্য প্রিয়া দত্ত, ভারতীয় জনতা পার্টির মুম্বাই প্রমুখ আশিষ শেলার, প্রাক্তন বিধায়ক বাবা সিদ্দিকী ইত্যাদি।


title: নরেন্দরপাল সিং

text: নরেন্দ্রপাল সিং (জন্ম ১৯২৪, লায়ালপুর, ব্রিটিশ ভারত) একজন পাঞ্জাবী ঔপন্যাসিক।


title: নরেন্দরপাল সিং

text: ১৯৪২ খ্রিস্টাব্দ থেকে তিনি সেনাবাহিনীতে যোগ দেন। এই সময় তিনি দ্বিতীয় বিশ্বযুদ্ধ চলাকালীন পশ্চিম এশিয়ায় কর্মরত ছিলেন। তিনি ১৯৬২-১৯৬৬ খ্রিস্টাব্দ পর্যন্ত  ভারতের রাষ্ট্রপতির সামরিক সচিব ছিলেন। ১৯৭৩ খ্রিস্টাব্দে তিনি ব্রিগেডিয়ার পদে অবসর নেন।তিনি ১৯৭৬ খ্রিস্টাব্দে "বা মুলহাজা হোশিয়ার" নামক তাঁর গ্রন্থ রচনার জন্য সাহিত্য অকাদেমি পুরস্কার লাভ করেন


title: পাঞ্জাব রতন পুরস্কার

text: পাঞ্জাব রতন পুরস্কার পাঞ্জাব সরকার  দ্বারা প্রদত্ত একটি পুরস্কার যা পাঞ্জাবে বা আন্তর্জাতিক স্তরে শিল্প, সাহিত্য, সংস্কৃতি, বিজ্ঞান, প্রযুক্তি বা রাজনৈতিক ক্ষেত্রে অসামান্য কৃতিত্বের জন্য প্রদান করা হয়ে থাকে। এই পুরস্কারের সাথে একটি রৌপ্যফলক ও শংসাপত্র প্রদান করা হয়। অনেকে অভিযোগ করেছেন যে, এই সম্মানজনক পুরস্কার প্রদান করে বহু রাজনৈতিক দল জোট গঠন ও রাজনৈতিক ফায়দা তোলার চেষ্টা করেছে।


title: রমেশ চন্দর ডোগরা

text: রমেশ চন্দর ডোগরা (মৃত্যু ২৩শে এপ্রিল, ২০১৩) ভারতের পাঞ্জাব রাজ্যের ভারতীয় জাতীয় কংগ্রেস রাজনৈতিক দলের একজন রাজনীতিবিদ ছিলেন।


title: রমেশ চন্দর ডোগরা

text: ডোগরা দাসুয়া বিধানসভা কেন্দ্রের প্রতিনিধিত্ব করেন এবং ১৯৮৫ থেকে ২০০৭ খ্রিস্টাব্দ পর্যন্ত চারবার পাঞ্জাব বিধানসভার সদস্য নির্বাচিত হন। তিনি পাঞ্জাব সরকারের মন্ত্রী ও ১৯৯২ থেকে ১৯৯৬ খ্রিস্টাব্দ পর্যন্ত পাঞ্জাব বিধানসভার ডেপুটি স্পিকার হিসেবেও দায়িত্ব পালন করেন।


title: কোঠে খড়ক সিং

text: কোঠে খড়ক সিং ১৯৮৫ খ্রিস্টাব্দে রাম সরূপ অঁখি দ্বারা রচিত একটি পাঞ্জাবী উপন্যাস। এই উপন্যাস অঁখির অন্যতম সেরা সাহিত্যকীর্তি যা তাঁকে ১৯৮৭ খ্রিস্টাব্দে সাহিত্য অকাদেমি পুরস্কার এনে দেয়।


title: কোঠে খড়ক সিং

text: কোঠে খড়ক সিং একটি রাজনৈতিক উপন্যাস যার পটভূমি পাঞ্জাবের একটি গ্রাম। এই উপন্যাসে ভারত বিভাজনের পূর্বে ভারতের স্বাধীনতা আন্দোলনের কাহিনী তুলে ধরা হয়েছে। পাঞ্জাবের তৎকালীন আর্থ-সামাজিক ও অর্থনৈতিক পরিবর্তনও এই উপন্যাসে বর্ণিত হয়েছে।


title: কোঠে খড়ক সিং

text: এই উপন্যাসের কাহিনী ও লেখনশৈলী রুশ সাহিত্য দ্বারা অনেকাংশে প্রভাবিত।


title: কোঠে খড়ক সিং

text: ১৯৮৫ খ্রিস্টাব্দে এই উপন্যাস প্রথম প্রকাশিত হয়। এই উপন্যাসের জন্য রাম সরূপ অঁখি ১৯৮৭ খ্রিস্টাব্দে সাহিত্য অকাদেমি পুরস্কার লাভ করেন। ১০টি ভিন্ন ভাষায় উপন্যাসটি অনূদিত হয়েছে। অবতার সিং জজ এই উপন্যাসের ইংরেজি অনুবাদ করেন।


title: সুখপাল বীর সিং হসরত

text: সুখপাল বীর সিং হসরত (১৯৩৮-২০০১) একজন পাঞ্জাবী কবি ছিলেন।


title: সুখপাল বীর সিং হসরত

text: সুখপাল ১৯৩৮ খ্রিস্টাব্দে ব্রিটিশ ভারতের খানেওয়াল নামক স্থানে জন্মগ্রহণ করেন। ১৯৪৭ খ্রিস্টাব্দে  পাঞ্জাব বিভক্ত হলে তাঁর পরিবার ভারতে চলে যায়। তিনি চণ্ডীগড়ের পাঞ্জাব বিশ্ববিদ্যালয় থেকে স্নাতক স্তরে শিক্ষালাভ করেন।


title: সুখপাল বীর সিং হসরত

text: শিক্ষা সমাপ্ত হলে হসরত পাঞ্জাব সরকারের অধীনে জনসংযোগ দপ্তরে যোগদান করেন। এই সময় তিনি জাগৃতি নামক পাঞ্জাব সরকারের মাসিক পত্রিকার সম্পাদকের দায়িত্ব পালন করেন।


title: সুখপাল বীর সিং হসরত

text: ১৯৬৬ খ্রিস্টাব্দে "সর্সবজ পথঝরহাঁ" নামক তাঁর প্রথম কাব্যসঙ্কলন প্রকাশিত হয়। তাঁর সাহিত্যজীবনে তিনি বারোটি কাব্যসঙ্কলন প্রকাশ করেন। "হুসন কিনারে", "হায়াতি দে সোম্মে", "বন কম্বিয়া", "শক্তি নাদ", "হসরত কাব্য", "শক্তি দা দরিয়া" তাঁর উল্লেখযোগ্য রচনা। এছাড়া তিনি একটি উপন্যাস, একটি জীবনী ও কয়েকটি গ্রন্থের সমালোচনা রচনা করেন।


title: সুখপাল বীর সিং হসরত

text: ১৯৮০ খ্রিস্টাব্দে "সুরজ তে কহকশন" নামক গ্রন্থ রচনার জন্য  তাঁকে সাহিত্য অকাদেমি পুরস্কার প্রদান করা হয়। পাঞ্জাব সরকার "শক্তি নাদ" এবং "সুরজ দা কাফলা" নামক তাঁর দুইটি কাব্যগ্রন্থকে যথাক্রমে ১৯৬৭-৬৮ ও ১৯৭১-৭২ খ্রিস্টাব্দের সর্বসেরা সঙ্কলন বলে গণ্য করে তাঁকে পুরস্কৃত করেন।


title: আবদুর রহমান কাশগরী

text: আবদুর রহমান কাশগরী (১৯১২-১৯৭১) ছিলেন ব্রিটিশ ভারত ও পূর্ব পাকিস্তানের একজন বিশিষ্ট আলেম, ভাষাবিদ, কবি ও লেখক।


title: আবদুর রহমান কাশগরী

text: আবদুর রহমান কাশগরী পূর্ব তুর্কিস্তানের কাশগরে জন্মগ্রহণ করেন। তার বাবা ছিলেন একজন স্থানীয় শাসক। কমিউনিস্ট অভ্যুত্থানের পর অনেকের সাথে তার বাবা, বড় ভাই ও দুই বোনকে গ্রেপ্তার করা হয় এবং তাদের খামার ও অন্য সব সহায়সম্পদ দখল করে নেয়া হয়। শোকে তার মা মানসিক ভারসাম্য অনেকটা হারিয়ে ফেলেছিলেন। এই অবস্থায় তার এক মামার পরামর্শে মুসলিমদের একটি গেরিলা দলের সহায়তায় উদ্বাস্তুদের একটি দলের সাথে তিনি ভারতে চলে আসেন। তবে তার মা তার ভাইবোনদের ফেরার আশা করে কাশগর থেকে যান। আবদুর রহমান কাশগরীর বয়স ছিল এসময় চৌদ্দ-পনেরো বছর।


title: আবদুর রহমান কাশগরী

text: কৈশোরে উদ্বাস্তু হয়ে ভারতে আসার পর আবদুর রহমান কাশগরী লখনৌয়ের নদওয়াতুল উলামার এতিমখানায় আশ্রয় পান। তিনি এখানে হাদিস, তাফসির, আরবি সাহিত্যসহ বিভিন্ন বিষয়ে উচ্চতর শিক্ষালাভ করেছেন। নদওয়াতুল উলামায় উচ্চশিক্ষা সমাপ্ত করার পর লখনৌ সফরে আসা আবুল কাশেম ফজলুল হকের অণুরোধে ১৯৩৮ সালে কলকাতা আলিয়া মাদ্রাসার শিক্ষক হিসেবে যোগ দেন। ১৯৪৭ সালে দেশ বিভাগের পর তিনি ঢাকা আলিয়া মাদ্রাসায় যোগ দেন। এখানে তিনি হোস্টেল সুপারের দায়িত্বও পালন করেছেন।


title: আবদুর রহমান কাশগরী

text: আবদুর রহমান কাশগরী কবি ও লেখক হিসেবে খ্যাত ছিলেন। তার রচিত আরবি "আয-যাহারাত" কাব্যগ্রন্থে দেশাত্মবোধ এবং প্যান ইসলামিজম চেতনার কথা রয়েছে। তিনি "আল-মুফিদ" নামে উচ্চমানের একটি আরবি-উর্দু-বাংলা অভিধান প্রণয়ন করেছিলেন। "আল-হাদিকা" নামে তার লেখা একটি আরবি গদ্য ও পদ্যের সঙ্কলন রয়েছে। তার লিখিত আরবি সাহিত্যের অনেক বই মাদ্রাসায় পাঠ্য ছিল। তার অপ্রকাশিত রচনাবলীর মধ্যে রয়েছে মাহক্কুন নাকদ, শের ইবনি মুকবিল, ইযালাতুল খাফা আল খিলাফাতিল খুলাফা, ফারহাঙ্গে কাশগরী।


title: আবদুর রহমান কাশগরী

text: আবদুর রহমান কাশগরী চিরকুমার ছিলেন। শিক্ষকতা পেশাকে তিনি জীবিকা হিসেবে নেন এবং আমৃত্যু এই দায়িত্বে ছিলেন। মাদ্রাসার আবাসিক ছাত্রদেরকে তিনি সন্তান হিসেবে স্নেহ করতেন। নতুন বই কেনা ছিল তার শখ। এছাড়া তিনি বিড়াল পালন করতেন।


title: আবদুর রহমান কাশগরী

text: আবদুর রহমান কাশগরী ১৯৭১ সালে ঢাকায় ইন্তেকাল করেন। তাকে আজিমপুর কবরস্থানে দাফন করা হয়।


title: তেজ প্রকাশ সিং

text: তেজ প্রকাশ সিং ভারতের পাঞ্জাব রাজ্যের ভারতীয় জাতীয় কংগ্রেস রাজনৈতিক দলের একজন রাজনীতিবিদ।


title: তেজ প্রকাশ সিং

text: তেজপাল পাঞ্জাবের প্রাক্তন মুখ্যমন্ত্রী বিয়ন্ত সিংয়ের পুত্র। তেজপাল পাঞ্জাব বিধানসভায় ২০০২-২০০৭ এবং ২০০৭-২০১২ পর্যন্ত পরপর দুই বার পায়ল বিধানসভা কেন্দ্র থেকে প্রতিনিধিত্ব করেন। তিনি পাঞ্জাবের পরিবহন মন্ত্রীর দায়িত্বও পালন করেন।


title: বীর দেবিন্দর সিং

text: বীর দেবিন্দর সিং ভারতের পাঞ্জাব রাজ্যের একজন রাজনীতিবিদ।


title: বীর দেবিন্দর সিং

text: বীর দেবিন্দর সিং পাঞ্জাব বিধানসভায় ২০০২ থেকে ২০০৭ খ্রিস্টাব্দ পর্যন্ত খরার বিধানসভা কেন্দ্র থেকে প্রতিনিধিত্ব করেন। ২০০৩ থেকে ২০০৪ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ভারতীয় জাতীয় কংগ্রেসের এই রাজনীতিবিদকে পরবর্তীকালে দল থেকে বহিষ্কার করা হয়।


title: দক্ষিণ কামরূপ মহাবিদ্যালয়

text:
দক্ষিণ কামরূপ মহাবিদ্যালয় (; ) অসমের কামরূপ জেলার অন্তর্গত মির্জার একটি ঐতিহ্যমণ্ডিত শিক্ষানুষ্ঠান। মহাবিদ্যালয়টি গুয়াহাটি বিশ্ববিদ্যালয়ের অধীনস্থ ।
১৯৬১ সনে দক্ষিণ কামরূপ মহাবিদ্যালয় স্থাপন করা হয়। ২০০৫ সনে মহাবিদ্যালটি প্রাদেশীকরন করা হয়।
দক্ষিণ কামরূপ মহাবিদ্যালয় কামরূপ জেলার মির্জায় অবস্থিত । লোকপ্রিয় গোপীনাথ বরদলৈ আন্তর্জাতিক বিমানবন্দর থেকে ৬কি:মি: পশ্চিমে মালিয়াটা পাহাড়ের নিকটে অবস্থিত।
দক্ষিণ কামরূপ মহাবিদ্যালয়ে নিমোক্ত পাঠ্যক্রমে শিক্ষা প্রদান করা হয়।


title: সুজন সখী

text: সুজন সখী ১৯৭৫ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। প্রমোদ কর ছদ্মনামে ছায়াছবিটি পরিচালনা করেছেন প্রখ্যাত চলচ্চিত্রকার খান আতাউর রহমান। জনতা চিত্র প্রকল্প প্রযোজিত এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প তুলে ধরা হয়েছে এই চলচ্চিত্রে। এতে নাম চরিত্রে অভিনয় করেছেন ফারুক ও কবরী সারোয়ার। এছাড়াও অন্যান্য ভূমিকায় রয়েছেন খান আতাউর রহমান, ইনাম আহমেদ, রওশন জামিল, সুমিতা দেবী। চলচ্চিত্রটি জাতীয় চলচ্চিত্র পুরস্কারের প্রথম আয়োজনে তিনটি বিভাগে পুরস্কার অর্জন করে। ১৯৯৪ সালে চলচ্চিত্রকার শাহ আলম কিরণ অকাল প্রয়াত অভিনেতা সালমান শাহ ও শাবনূর জুটিকে নিয়ে "সুজন সখি" নামে চলচ্চিত্রটির পুনঃনির্মাণ করেন।


title: সুজন সখী

text: পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখী তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখী একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!ছায়াছবিটির সঙ্গীত পরিচালনা করেছেন খান আতাউর রহমান। গীত রচনা করেছেন খান আতাউর রহমান ও মমতাজ আলী খান। গানে কণ্ঠ দিয়েছেন আব্দুল আলীম, সাবিনা ইয়াসমিন, নীলুফার ইয়াসমিন, ইন্দ্রমোহন রাজবংশী, রথীন্দ্রনাথ রায়, গোলাম আম্বিয়া, ইয়ামিন চৌধুরী, ও মুস্তাফিজুর রহমান।জাতীয় চলচ্চিত্র পুরস্কারবাচসাস পুরস্কার


title: স্বর্ণ রাম

text: স্বর্ণ রাম ভারতের পাঞ্জাব রাজ্যের ভারতীয় জনতা পার্টির একজন রাজনীতিবিদ।


title: স্বর্ণ রাম

text: স্বর্ণ রাম পাঞ্জাব বিধানসভায় ১৯৯৭ থেকে ২০০২ এবং ২০০৭ থেকে ২০১২ খ্রিস্টাব্দ পর্যন্ত ফগওয়াড়া বিধানসভা কেন্দ্র থেকে প্রতিনিধিত্ব করেন। ১৮ জুন ১৯৯৭ থেকে ২৬ জুলাই ১৯৯৭ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। ২০০৭ থেকে ২০১২ খ্রিস্টাব্দ পর্যন্ত তিনি সরকারের প্রযুক্তি শিক্ষা, শিল্প প্রশিক্ষণ ও সামাজিক সুরক্ষা মন্ত্রকের মন্ত্রিত্বের দায়িত্ব পালন করেন।


title: দরবারী লাল

text: দরবারী লাল ভারতের পাঞ্জাব রাজ্যের একজন রাজনীতিবিদ।


title: দরবারী লাল

text: দরবারী লাল পাঞ্জাব বিধানসভায় ১৯৮০ থেকে ১৯৯২ এবং ২০০২ থেকে ২০০৭ খ্রিস্টাব্দ পর্যন্ত অমৃতসর কেন্দ্রীয় বিধানসভা কেন্দ্র থেকে প্রতিনিধিত্ব করেন। ২৬ জুন ২০০২ থেকে ১০ মার্চ ২০০৩ এবং ১২ জুলাই ২০০৪ থেকে ১০ মার্চ ২০১২ খ্রিস্টাব্দ পর্যন্ত তিনি পাঞ্জাব বিধানসভার ডেপুটি স্পিকারের দায়িত্ব পালন করেন। পূর্বে তিনি ভারতীয় জাতীয় কংগ্রেসের সদস্য হলেও ২০১৪ খ্রিস্টাব্দে তিনি ভারতীয় জনতা পার্টিতে যোগদান করেন।


title: নির্মল সিং কাহলোঁ

text: নির্মল সিং কাহলোঁ ভারতের পাঞ্জাব রাজ্যের শিরোমণি অকালী দলের একজন রাজনীতিবিদ।


title: নির্মল সিং কাহলোঁ

text: নির্মল সিং কাহলোঁ পাঞ্জাব বিধানসভায় ৫ নভেম্বর ১৯৮৫ থেকে ৬ মে ১৯৮৬ খ্রিস্টাব্দ পর্যন্ত ডেপুটি স্পিকারের দায়িত্ব পালন করেন। তিনি ১৯৯৭ থেকে ২০০২ খ্রিস্টাব্দ পর্যন্ত পাঞ্জাব সরকারের গ্রামোন্নয়ন ও পঞ্চায়েত মন্ত্রকের দায়িত্ব সামলান। ২০০৭ খ্রিস্টাব্দ থেকে ২০১২ খ্রিস্টাব্দ পর্যন্ত তিনি পাঞ্জাব বিধানসভার স্পিকারের দায়িত্ব পালন করেন। নির্মলকে নিয়োগ সংক্রান্ত এক কেলেঙ্কারিতে অভিযুক্ত করা হয় কিন্তু আদালতে তিনি নির্দোষ প্রমাণিত হন। তাঁর পত্নী সুরিন্দর কউর কাহলোঁ ২০১৫ খ্রিস্টাব্দে মৃত্যুবরণ করেন।


title: কুলরাজ রণধাওয়া

text: কুলরাজ কউর রণধাওয়া (জন্ম: ১৬ মে, ১৯৮৩) একজন পাঞ্জাবি চলচ্চিত্র অভিনেত্রী, যিনি করীনা করীনা নামক জনপ্রিয় টেলিভিশন ধারাবাহিকে করিনা নামক চরিত্রে অভনয়ের জন্য পরিচিত।


title: নূর কুতুব আলম

text: নূর কুতুব আলম (মৃত্যু: আনুমানিক ৮১৮ হিজরি/১৪১৫ খ্রিষ্টাব্দ) ছিলেন মধ্যযুগে বাংলার একজন দরবেশ। পান্ডুয়ার পীর আউলিয়াদের মধ্যে তিনি সবচেয়ে বেশি মর্যাদার অধিকারী ছিলেন। তার পিতা শেখ আলাউল হকও একজন পীর ছিলেন। পিতার মত নূর কুতুব আলম ছিলেন চিশতিয়া তরিকার পীর।


title: নূর কুতুব আলম

text: রাজা গণেশের ক্ষমতাদখলের পর বাংলার মুসলিমদের উপর নির্যাতন শুরু হলে নূর কুতুব আলম জৌনপুরের সুলতান ইবরাহিম শর্কীকে বাংলা আক্রমণের অনুরোধ জানান। অনুরোধে সাড়া দিয়ে ইবরাহিম শর্কী বাংলার দিকে অগ্রসর হন। এর ফলে রাজা গণেশ তাকে অনুরোধ করেন যাতে ইবরাহিম শর্কীকে ফিরে যেতে বলা হয়। নূর কুতুব আলম অমুসলিমের পক্ষে মুসলিম সুলতানকে অনুরোধে অপারগতা প্রকাশ করেন এবং গণেশকে ইসলাম গ্রহণের শর্ত দেন। তবে গণেশ ইসলাম করেননি। তার বদলে তার পুত্র যদু ইসলাম গ্রহণ করে জালালউদ্দিন মুহাম্মদ নাম গ্রহণ করে মসনদে বসেন। এরপর ইবরাহিম শর্কী ফিরে যান।


title: নূর কুতুব আলম

text: নূর কুতুব আলম সব ধরনের কায়িক শ্রম করতেন। দরগায় আগত ফকিরদের সেবা তিনি ব্যক্তিগতভাবে করতেন। তার পুত্র শেখ রাফকাতউদ্দিন ও শেখ আনোয়ার তার কাছে আধ্যাত্মিক শিক্ষা লাভ করেছিলেন। শেখ রাফকাতউদ্দিনের পুত্র শেখ জাহিদও দরবেশ হিসেবে খ্যাতি অর্জন করেছিলেন। শেখ হুসামউদ্দিন মানিকপুরী ছিলেন নূর কুতুব আলমের অন্যতম প্রধান মুরিদ।


title: নূর কুতুব আলম

text: নূর কুতুব আলম আনুমানিক ৮১৮ হিজরি বা ১৪১৫ খ্রিষ্টাব্দে ইন্তেকাল করেন। মৃত্যুর পর তাকে পান্ডুয়ার শাশ হাজারি দরগায় দাফন করা হয়। তার পিতাকেও এখানে দাফন করা হয়েছিল। নূর কুতুব আলমের অনুসারীরা কয়েক শতাব্দী ধরে বাংলার মুসলিমদের জীবনে উল্লেখযোগ্য ভূমিকা রেখে গিয়েছেন।


title: নূর কুতুব আলম

text: তার দরগা সংলগ্ন সরাইখানা ও মাদ্রাসার জন্য সুলতান আলাউদ্দিন হোসেন শাহ বেশ কয়েকটি গ্রাম ওয়াকফ করেছিলেন। জেয়ারতের উদ্দেশ্যে সুলতান ব্যক্তিগতভাবে বছরে একবার রাজধানী একডালা থেকে পান্ডুয়া আসতেন।


title: অবতরণ ফি

text: অবতরণ ফি বা ল্যান্ডিং ফি হলো একধরনের কর যা এয়ারক্রাফট কোম্পানি একটি নির্দিষ্ট বিমানবন্দরে অবতরণ করার সময় এয়ারপোর্ট অথরিটি কে প্রদান করে থাকে। ল্যান্ডিং ফি এয়ারপোর্ট এর ধরন অনুসারে পরিবর্তন হয় সাধারনত ব্যাস্ত এয়ারপোর্ট গুলাতে এই কর বেশী হয়ে থাকে কারণ সেখানে ল্যান্ডিং এর চাহিদা বেশী তথাপি অন্য এয়ারপোর্ট গুলাতে এই কর কম হয়ে থাকে। এই ফি মূলত এয়ারক্রাফট মেনটেনেন্স,রানওয়ে ও ট্যাক্সি ব্যবহার করার জন্য প্রদান করা হয়।


title: অবতরণ ফি

text: ল্যান্ডিং ফি কমিয়ে রাখার মাধ্যমে অনেক বেশী বিমানকে সেই এয়ারপোর্ট এ ল্যান্ড করার ব্যাপারে আকৃষ্ট করা যায়। বিশেষ করে জেনারেল এভিয়েশন ল্যান্ডিং ফি গ্রহণ করে না।


title: অবতরণ ফি

text: ল্যান্ডিং ফি সাধারনত এয়ারপোর্ট গুলোর কি ধরনের সেবা প্রদান করে তার উপর নির্ভর করে। কিছু এয়ারপোর্ট ল্যান্ডিং ফি এর সাথেই এয়ারপোর্ট এর চেক ইন, গেট ইত্যাদির সেবা দিয়ে থাকে আবার কিছু এয়ারপোর্ট নামমাত্র ল্যান্ডিং ফি নিয়ে চেক ইন, গেইট এর জন্য আলাদা সেবা প্রদান করে।


title: অবতরণ ফি

text: আলাদা আলাদা এয়ারপোর্ট গুলোর ল্যান্ডিং ফি কখনো একরকম হয় না কারণ তা বিভিন্ন বিষয়ের উপর নির্ভর করে। যেমন আমেরিকার অধিকাংশ এয়ারপোর্ট এফএএ থেকে ফি পেয়ে থাকে যেটা আবার কানাডাতে হয়না। কানাডাতে সাধারণত এয়ারপোর্ট গুলোতে জমির দরের মাধ্যমে এই ফি নেওয়া হয়।


title: অবতরণ ফি

text: ল্যান্ডিং ফি বিভিন্ন বিষয়ের উপর নির্ভর করে যেমন মালামালের ওজন, সিটের সংখ্যা, বিমানের দেশের এয়ারপোর্ট, সেবার মান ইত্যাদি। বিভিন্ন এয়ারপোর্ট এ বিমান সেবার ধরনের উপর ফি নিয়ে থাকে যেমন পার্ট ১৩৫ অথবা ১২১


title: জুহু

text: জুহু মহারাষ্ট্রের রাজধানী মুম্বাইয়ের উপনগরগলোর একটি। এলাকটি বলিউডের বিখ্যাত কলাশিল্পীদের বাসস্থান এবং জুহু সৈকতের কারণে বেশী প্রসিদ্ধ। জুহু পশ্চিমে আরব সাগর দ্বারা, পূর্বে সান্তাক্রুজ ও ভিলে পার্লে দ্বারা, উত্তরে বর্সোবা ও দক্ষিণ দিক খার শহরতলী দ্বারা পরিবেষ্টিত।


title: জুহু

text: জুহু-র পার্শ্ববর্তী উপনগরীর রেলের স্টেশনগুলোর মধ্যে আন্ধেরি স্টেশন সব কাছে অবস্থিত; এছাড়াও ভিলে পার্লে, ও খার স্টেশন জুহু-র নিকটেই অবস্থিত।


title: জুহু

text: এখানে একটি হেলিকপ্টর বন্দর আছে যেখান থেকে নিকটতম বিভিন্ন শহরের জন্য পরিষেবা উপলব্ধ।


title: ফোকাস সিটি

text: এয়ারলাইন ইন্ডাস্ট্রিতে ফোকাস সিটি হলো যেখান থেকে বিমানগুলো পয়েন্ট টু পয়েন্ট গন্তব্যে ফ্লাইট পরিচালনা করে। সাধারণত ফোকাস সিটি স্থানিয় বাজারে যাত্রিদের প্রাধান্য দিয়ে থাকে যারা কানেক্টিং ফ্লাইট ধরে একটা ফোকাস সিটি তার ব্যবহারের উপর ভিত্তি করে ছোট এয়ার হাব হিসেবে ব্যবহৃত হতে পারে। এলিজিয়েন্ট এয়ার,জেট ব্লু এবং ফ্রন্টিয়ার হলো কয়েকটা উদাহরণ যারা ফোকাস সিটিতে ফ্লাইট পরিচালনা করে থাকে।


title: শোভনা সমর্থ

text: শোভনা শিলোত্রী সমর্থ (; জন্ম: ৭ নভেম্বর, ১৯১৬ - মৃত্যু: ৯ ফেব্রুয়ারি, ২০০০) মুম্বইয়ে জন্মগ্রহণকারী বিখ্যাত ভারতীয় চলচ্চিত্র অভিনেত্রী ছিলেন। ভারতীয় চলচ্চিত্র জগতের শুরুর দিককার সবাক চলচ্চিত্রের মাধ্যমে কর্মজীবন শুরু করেন তিনি। ১৯৫০-এর দশক পর্যন্ত শীর্ষস্থানীয় ভূমিকায় অবতীর্ণ হয়েছিলেন শোভনা সমর্থ।


title: শোভনা সমর্থ

text: মারাঠি চলচ্চিত্রের মাধ্যমে কর্মজীবন শুরু করেন তিনি। ১৯৩৫ সালে মুক্তিপ্রাপ্ত নিগাহেন নফরাত হিন্দি চলচ্চিত্রে প্রথমবারের মতো অংশগ্রহণ করেন তিনি। তবে, ১৯৪৩ সালে মুক্তিপ্রাপ্ত রাম রাজ্য চলচ্চিত্রে সীতার ভূমিকায় অবতীর্ণ হয়ে স্মরণীয় হয়ে আছেন তিনি।


title: শোভনা সমর্থ

text: ৭ নভেম্বর, ১৯১৬ তারিখে তৎকালীন ব্রিটিশ ভারতের বোম্বেতে সরোজ শিলোত্রী নামে জন্মগ্রহণ করেন। পিতা-মাতার একমাত্র সন্তান ছিলেন। বাবা পি এস শিলোত্রী পথিকৃৎ ব্যাংকাররূপে বোম্বেতে শিলোত্রী ব্যাংক চালু করেন। তাঁর মা রতন বাঈ ১৯৩৬ সালে মারাঠি চলচ্চিত্রই সরাজিয়াছায়া সীমিউয়ার নামের চলচ্চিত্রের অভিনয় করেন। শুরুতে এক বছরের জন্য বোম্বের ক্যাথেড্রাল স্কুলে ভর্তি হন। ১৯২৮ সালে তাঁর পিতা আর্থিক সঙ্কটে পড়েন। এরফলে ব্যবসা-প্রতিষ্ঠানের বিলুপ্তি ঘটে। এরপর ১৯৩১ সালে বেঙ্গালুরুতে তাঁদের পরিবারে স্থানান্তরিত হয়। সেখানকার বল্ডউইন গার্লস হাই স্কুলে ভর্তি হন তিনি। জীবিকার তাগিদে তাঁর বাবা ব্যক্তিগতভাবে শিক্ষা প্রদান করে অর্থ উপার্জন করতেন। ডিসেম্বর, ১৯৩১ সালে তাঁর বাবা হৃদযন্ত্রক্রিয়ায় আক্রান্ত হয়ে মৃত্যুবরণ করলে মা ও কন্যা বোম্বে ত্যাগ করে মাতৃসম্পর্কীয় কাকার কাছে ফিরে যান। পরবর্তীতে তিনি কনভেন্ট স্কুলে ভর্তি হন। তারপর তিনি চলচ্চিত্র জগতে যোগ দেন। ফলে তিনি ম্যাট্রিকুলেশন ডিগ্রি অর্জন করতে পারেননি। কিন্তু তাঁর কাকা চলচ্চিত্রে যোগদানের বিষয়ে বিরোধিতা করলে তাঁরা গৃহত্যাগ করতে বাধ্য হন। উল্লেখ্য যে, শোভনার কাকাতো বোন নলিনী জয়ন্ত পরবর্তীকালে অভিনেত্রী হয়েছিলেন। শোভনাও জীবিকার তাগিদে ব্যক্তিগতভাবে শিক্ষা প্রদানে অগ্রসর হন। সম্মানীয় বাবু এন এম সমর্থের পুত্র ও ভবিষ্যতের পতি কুমারসেন সমর্থের সাথে তিনি পরিচিত হন। কুমারসেন সদ্য জার্মানি থেকে ফিরে এসেছিলেন ও চলচ্চিত্র পরিচালনায় সবিশেষ আগ্রহ ছিল তাঁর। তাঁরা পরিণয়সূত্রে আবদ্ধ হন ও শোভনা তাঁর প্রথম চলচ্চিত্রে অভিনয় করেন।


title: শোভনা সমর্থ

text: ১৯৩৫ সালে শোভনার প্রথম অভিনীত চলচ্চিত্রই ছিল অরফ্যান্স অব সোসাইটি যা বিনায়ক পরিচালনায় করেন। কোলাপুরের সিনেমায় এটি নিগাহেন নফরাত বা বিলাশী ঈশ্বর নামে পরিচিত। এতে বিনায়ক ও বাবুরাও পেন্ধর্কার অভিনয় করেছিলেন। চলচ্চিত্রটি ব্যবসা সফল না হলেও শোভনা তাঁর অভিনয়ের জন্য সুখ্যাতি অর্জন করেন। উর্দু ও মারাঠি উভয় ভাষায় চলচ্চিত্রটির বহুভাষায় নির্মিত হয়। এক স্বাক্ষাৎকারে শোভনা দাবী করেন যে, চলচ্চিত্রে অভিনয়কালীন তিনি উর্দু ভাষা জানতেন না। কেবলমাত্র সংলাপ ব্যবহার পরবর্তীকালে ঐ ভাষার প্রয়োগ সম্পর্কে অবগত হন তিনি। কোলাপুর সিনেটোনে তেরোমাস অবস্থান করলেও একটিমাত্র চলচ্চিত্রে অভিনয় করেছিলেন।


title: শোভনা সমর্থ

text: কোলাপুর সিনেটোন ছেড়ে সাগর মুভিটোনে সাগর ফিল্ম কোম্পানির সাথে যুক্ত হন তিনি। সেখানে ১৯৩৭ সালে মুক্তিপ্রাপ্ত একটি চলচ্চিত্র কোকিলায় অভিনয় করেন। সর্বোত্তম বাদামীর পরিচালনায় ঐ চলচ্চিত্রের তাঁর সাথে আরও অভিনয় করেন মতিলাল, সবিতা দেবী ও সিতারা দেবী। সাগর ফিল্মে থাকাবস্থায় ১৯৩৬ সালে সি এম লুহরের পরিচালনায় দো দিওয়ানে চলচ্চিত্রে অংশ নেন। এতে তাঁর সাথে অভিনয় করেন মতিলাল, ইয়াকুব ও অরুণা দেবী।


title: শোভনা সমর্থ

text: ১৯৩৭ সালের শেষদিকে সাগর ত্যাগ করে জেনারেল ফিল্মসে যুক্ত হন। মোহন সিনহার পরিচালনায় নিরালা হিন্দুস্তান চলচ্চিত্রে প্রেম আদিব ও ওয়াস্তির সাথে অভিনয় করেন। ১৯৩৯ সালে দ্বিতীয় চলচ্চিত্র পতি পত্নীতে অংশ নেন। ভি এম গুঞ্জলের পরিচালনায় তাঁর সাথে আরো ছিলেন ইয়াকুব, সিতারা দেবী ও ওয়াস্তি। ১৯৩৯ সালে হিন্দুস্তান সিনেটোনে যোগ দিয়ে চারটি চলচ্চিত্রে অংশ নেন। ১৯৪১ সালে নিজ স্বামী কুমারসেন সমর্থের পরিচালনায় ঘর জামাইয়ে দামুয়ান্না মালভঙ্করের সাথে অভিনয় করেন।


title: শোভনা সমর্থ

text: ১৯৪২ সালে তাঁর চলচ্চিত্র জীবনের সেরা ভারত মিলাপে অংশ নেন। বিজয় ভাটের পরিচালনায় দুর্গা খোত কৈকেয়ী, শোভনা সীতা এবং প্রেম আদিব রাম সেজেছিলেন। এরপর ১৯৪৩ সালে রাম রাজ্য চলচ্চিত্রে শোভনা সীতা ও প্রেম আদিব রামের ভূমিকায় অবতীর্ণ হন। এ জুটি বেশ জনপ্রিয়তা লাভ করে ও দর্শকমহলে তুমুল সাড়া জাগায়। বেশ কয়েকবছর তাঁদেরকে রাম ও সীতা নামে পরিচিত করা হয়।


title: শোভনা সমর্থ

text: পরবর্তীকালে তিনি চলচ্চিত্র প্রযোজকের দায়িত্বে ছিলেন। এছাড়াও দুইটি চলচ্চিত্রের পরিচালক ছিলেন তিনি। ঐ চলচ্চিত্রগুলোর মাধ্যমে দুই কন্যা নূতন ও তনুজা'র অভিনয় জীবনের সূত্রপাত ঘটে।


title: শোভনা সমর্থ

text: মুম্বইয়ের ভিলে পার্লে (ই) এলাকায় বসবাসকারী পরিচালক ও সিনেমাটোগ্রাফার কুমারসেন সমর্থের সাথে পরিণয়সূত্রে আবদ্ধ হন তিনি। তাঁদের নূতন, তনুজা, চতুরা নাম্নী তিন কন্যা ও জয়দীপ নামের এক পুত্রসন্তান রয়েছে।


title: শোভনা সমর্থ

text: পরবর্তীতে এ দম্পতির সংসার ভেঙ্গে যায় ও অভিনেতা মতিলালের সাথে সম্পর্ক গড়েন। অন্য কন্যা রেশমা যুক্তরাষ্ট্রের সেন্ট লুইসে অবস্থান করছেন। চতুরা ও রেশমা কখনো চলচ্চিত্র জগতে প্রবেশ করেননি। নূতনের পুত্র মনীষ বাল, তনুজার কন্যাদ্বয় কাজল ও তানিসা রয়েছে। কাজল অভিনেতা অজয় দেবগণ এবং তনুজা শমু মুখার্জীর সাথে বৈবাহিক সম্পর্ক স্থাপন করেন।


title: শোভনা সমর্থ

text: কন্যা নূতনের সাথে দীর্ঘ দুই দশকের অধিককাল দূরে ছিলেন। ফেব্রুয়ারি, ১৯৯১ সালে ক্যান্সারে নূতনের মৃত্যুর পূর্বে ১৯৮৩ সালে একত্রিত হন তিনি। ২০০০ সালে তিনিও একই ব্যাধিতে আক্রান্ত হন। তাঁর সাত নাতনী ও এক নাতি ছিল।


title: শোভনা সমর্থ

text: ১৯৯৬ সালে ফিল্মফেয়ার বিশেষ পুরস্কার লাভ করেন তিনি।


title: আভ্যন্তরীন ফ্লাইট

text: ডোমেস্টিক ফ্লাইট হলো সিভিল এভিয়েশনের মাধ্যমে পরিচালিত কমার্শিয়াল ফ্লাইট যেখানে উভয় গন্তব্য একই দেশের ভিতরে হয়ে থাকে।


title: আভ্যন্তরীন ফ্লাইট

text: যে সমস্ত এয়ারপোর্ট ডোমেস্টিক ফ্লাইট পরিচালনা করে তারা ডোমেস্টিক এয়ারপোর্ট নামে পরিচিত।


title: আভ্যন্তরীন ফ্লাইট

text: ডোমেস্টিক ফ্লাইটগুলো সাধারণত বিরতিহীন হয় এবং প্রতিদিন অনেকবার পরিচালিত হয়।


title: আভ্যন্তরীন ফ্লাইট

text: ডোমেস্টিক ফ্লাইটগুলো ইন্টারন্যাশনাল ফ্লাইট গুলোর চেয়ে সস্তা হয়। আবার কিছু ইন্টারন্যাশনাল ফ্লাইট এর মূল্য দূরত্ব এর কারনে ডোমেস্টিক এর চেয়ে সস্তা হয়ে থাকে।


title: চিত্রা সিং

text: চিত্রা সিং ভারতের একজন গজল গায়িকা। তিনি বিখ্যাত গজল গায়ক জগজিৎ সিং-এর স্ত্রী।


title: চিত্রা সিং

text: চিত্রা সোম বাঙালি পরিবারে জন্মগ্রহণ করেন। তিনি কোন আনুষ্ঠানিক বাদ্যযন্ত্র প্রশিক্ষণ ছিল না, কিন্তু তিনি তরুণ বয়স থেকে গান গেয়েছিলেন। তিনি স্কুলে নামমাত্র ছাত্রী ছিলেন এবং তার শিক্ষা সম্পন্ন করার পর কলকাতার একটি সাচিবিক কাজ নেন।


title: চিত্রা সিং

text: দেব প্রসাদ দত্ত, একটি নেতৃস্থানীয় বিজ্ঞাপনী সংস্থার নির্বাহী ছিলেন। তার সাথে চিত্রার প্রথম বিয়ে হয়। এই দম্পতির মনিকা নামে একটি কন্যা আছে।


title: গ্রিন ডে

text: গ্রিন ডে একটি আমেরিকান রক ব্যান্ড যা ১৯৮৬ সালে গঠিত হয়। ব্যান্ডের সদস্যরা হলেন ভোকালিস্ট ও গিটারিস্ট বিলি জো আর্মস্ট্রং, বেজিস্ট মাইক ডার্ন্ট, ড্রামার ট্রে কুল ও গিটারিস্ট জেসন হোয়াইট। গ্রিন ডে কে বর্তমান সময়ের অন্যতম একটি জনপ্রিয় পাঙ্ক ব্যান্ড হিসেবে ধরা হয়। ব্যান্ড টি এ পর্যন্ত ৮৫ মিলিয়নের বেশি রেকর্ড বিশ্বব্যাপি বিক্রি করতে সক্ষম হয়েছে যেখানে আমেরিকাতেই বিক্রি হয়েছে ৩২ মিলিয়নের মতো। ‘গ্রিন ডে’ অন্যান্য পুরস্কারের মধ্যে ব্যান্ড তিনবারের মতো গ্রামি এওয়ার্ড পেয়েছে।সলো অ্যালবাম


title: ভারীগান

text:
ভারীগান () হচ্ছে অসমের অন্যতম প্রধান জাতি রাভাদের লোকনাট্য ও গান । বিশেষকরে অসমের কামরূপ ও গোয়ালপাড়া জেলায় বসবাস করা পাতিরাভাদের মধ্যে এই প্রথা বহুঅতিত থেকেই চলে আসছে। এই প্রথা কখন থেকে চলে আসছে তার কোনো লিখিত প্রমাণ নাই। এর কাহিনী লোকের মুখে প্রচলিত হয়ে আসছে। ভারী অর্থ ওজন ও গীত অর্থ গান। ভারীগান করা দলটি তাঁদের প্রযোজনীয় বাদ্যযন্ত্র ও অন্যান্য সামগ্রী এক স্থান থেকে অন্য স্থানে নেওয়ার জন্য ভারী বহন করতে হয় বলে এই নৃত্য ও গানকে একত্রে ভারীগান বলা হয়। সাধারনত সমাজের কোনো বিদ্যান ব্যক্তি অধবা গুরুদেবে এই নাট্যশৈলীর আভাস দেন বলে পাতিরাভারা ইহাকে গুরুবিদ্যাও বলে৷।
ভারীগানের বিষয়বস্তু হচ্ছে রামায়ণের কাহিনী। রামায়ণের কাহিনী সমূহের মধ্যে সীতা হরণ, মেঘনাদ বধ, রাবণ বধ, লক্ষণের শক্তিশেল ইত্যাদি কাহিনী নাটকে প্রাধান্য বেশী পায়। কাহিনী পরিবেশন করার সময় দর্শকদের আমোদ-প্রমোদের জন্য হাস্য ব্যাঙ্গ করা হয়।
এই নাটক পরিবেশন করার সময় শিল্পীরা মুখমণ্ডলে রামায়ণের চরিত্রের মুখা পরিধান করেন। কাহিনী পরিবেশন করা চরিত্র সংলাপ না করে শুধু অভিনয় করে।
এই নাটক পরিবেশনের সময় ঢোল, খোল ও করতাল ব্যবহার করা হয়।


title: অসমীয়া লোকগীত

text: অসমীয়া লোকগীত বলতে প্রাচীণ কালে অসমীয়া সমাজে প্রচলিত গানকে বোঝায়। অসমীয়া লোকগীতের বিশেষতঃ এই যে গানগুলোকে গান না বলে নাম বলা হয়। অসমীয়া লোকগীতের মধ্যে বিয়া নাম, আইনাম, গোঁসাইনাম, ভেকুলী বিয়ানাম (ব্যাঙের বিবাহ), ধাইনাম ইত্যাদি প্রধান। অন্যান্য লোকগীতের মধ্যে ফুলকোঁয়র-মণিকোঁয়র গীত, নাহর গীত, বদন বরফুকন গীত, জিকির ও জারী, দেহবিচার গীত, টোকারী গীত,ঐনিতম, মহোহো গীত, জনা গাভরুর গীত, শান্তি বারমাহীর গীত, বনঘোষা, মণিরাম দেওয়াণের গীত, জয়মতী কুঁয়রীর গীত ইত্যাদি অন্যতম। এই গীতগুলির রচনাকাল ষষ্ঠ থেকে অষ্টম-নবম শতিকা বলে ইতিহাসবিদেরা অণুমান করেছেন।


title: বিলি জো আর্মস্ট্রং

text: বিলি জো আর্মস্ট্রং ক্যালিফোর্নিয়ার ওকল্যান্ডে জন্মগ্রহণ করেন। তিনি আমেরিকার পাঙ্ক ব্যান্ড গ্রিন ডে এর প্রতিষ্ঠাতা সদস্য। বিলি জো একাধারে সুরকার, গীতিকার ও গিটারিস্ট। ১৯৮৬ সালে মাত্র ১৪ বছর বয়সে তিনি তার বাল্যবন্ধু মাইক ডার্ন্টকে নিয়ে সুইট চিলড্রেন নামে একটি ব্যান্ড গঠন করেন। পরে ১৯৮৯ সালে ব্যান্ডের নাম পরিবর্তন করে গ্রিন ডে রাখা হয়।


title: বিলি জো আর্মস্ট্রং

text: গ্রিন ডে


title: অলিম্পিকে পূর্ব জার্মানি

text: পূর্ব জার্মানি বা জার্মান গণতান্ত্রিক প্রজাতন্ত্র জার্মান বিভাজনের পর ১৯৫১ সালের ২২ এপ্রিল আলাদা জাতীয় অলিম্পিক কমিটি গঠন করে। এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮৪ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮৪ লস এঞ্জেলেস গেমসে জার্মানি সোভিয়েত ইউনিয়নের নেতৃত্বে বয়কট করেছে।


title: অলিম্পিকে পূর্ব জার্মানি

text: পূর্ব জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ৪০৯টি পদক এবং ৬টি শীতকালীন অলিম্পিক গেমসে অংশগ্রহণ করে ১১০টি পদক জিতেছে।


title: দক্ষিণপূর্ব এশিয়ায় জৈনধর্ম

text: থাইল্যান্ড, মালয়শিয়া, সিঙ্গাপুর প্রভৃতি রাষ্ট্রে জৈনধর্ম একটি সংখ্যালঘু ধর্মমত। যদিও ভারতীয় সভ্যতা সাধারণভাবে এই সকল দেশ ও জাতির ভাষা, হরফ, পঞ্জিকা ও শিল্পকলা-সংক্রান্ত দিকগুলিকে প্রভাবিত করেছে।


title: দক্ষিণপূর্ব এশিয়ায় জৈনধর্ম

text: জৈন ধর্মগ্রন্থগুলিতে দক্ষিণপূর্ব এশিয়ার বিভিন্ন স্থানের উল্লেখ পাওয়া যায়। সম্প্রতির রাজত্বকালে জৈন শিক্ষকদের দক্ষিণপূর্ব এশিয়ার বিভিন্ন দেশে প্রেরণ করা হয়েছিল।